09/21/12 | FILIATRANEWS\nΦιλιατρά: Αυτοκίνητο γκρέμισε την κολώνα φωτισμού στην Πλατεία του Αγίου Ιωάννη\nΤην κολώνα φωτισμού στην πλατεία του Αγίου Ιωάννη γκρέμισε προφανώς από απροσεξία του οδηγού χθες βράδυ αυτοκίνητο που είχε ανέβει στην πλατεία του Ιερού ναού.\nΜια πλατεία που κόστισε μερικά εκατομμύρια δραχμές τότε, δεν διαθέτει εμπόδια με αποτέλεσμα να ανεβαίνουν αυτοκίνητα πότε για να κόψουν δρόμο, πότε για να σταθμεύσουν.\nΗ Ζημιά πάντως έγινε και κανένας δεν ............\nαντιλήφθηκε το παραμικρό από το συμβάν παρά μόνο το πρώι που κάτοικοι της περιοχής, είδαν ξαπλωμένοτον στήλο με τα φώτα.\nΕπειδή αυτό είναι καθαρά αρμοδιότητα του Δήμου Καλό θα ήταν να φροντίσουν να κλείσουν τις εισόδους και από τις τρεις πλευρές της πλατείας (Αριστερά δεξιά και πίσω από το Ιερό) ώστε να περιοριστεί η παράνομη στάθμευση των αυτοκινήτων.\nΑναρτήθηκε από FILIATRANEWS στις 21.9.12 4 σχόλια:\nΟΙ ΠΟΛΥΤΕΚΝΟΙ ΔΕΝ ΕΠΑΙΤΟΥΝ, ΑΠΑΙΤΟΥΝ ΑΞΙΟΠΡΈΠΕΙΑ\nΤΑ ΠΑΙΔΙΑ ΔΕΝ ΕΙΝΑΙ ΚΟΣΤΟΣ ΓΙΑ ΤΗΝ ΠΑΤΡΙΔΑ,\nΕΙΝΑΙ ΤΟ ΜΕΛΛΟΝ ΤΗΣ.\nΤο Δ.Σ. του Συλλόγου Πολυτέκνων Τριφυλίας, αποφάσισε να καλέσει τα μέλη του σε συγκέντρωση διαμαρτυρίας δια την δεινή οικονομική κατάσταση στην οποία έχουν περιέλθει οι πολύτεκνες οικογένειες απο την πολιτική που ακοθουθείται καθώς και για την επερχόμενη καταστροφή του μέλλοντος των παιδιών της πατρίδας μας.\nΖητάμε την εφαρμογή του ΣΥΝΤΑΓΜΑΤΟΣ της Ελλάδας.\nΖητάμε την αποκατάσταση της κοινωνικής και οικογενειακής γαλήνης.\nΗ καταστροφή της οικογένειας, είναι η αρχή της ..................\nκοινωνικής αποσάρθωσης και καταστροφής.\nΟΙ υγιείς κοινωνικές και οικογενειακές δομές ΔΕΝ είναι εθνικιστικές θέσεις και ΟΥΤΕ έχουν να κάνουν με παρωχημένες αντιλήψεις.\nΜην δολοφονείτε το μέλλον του τόπου - τα παιδιά.\nΌχι στην περιθωριοποίηση και το μαρασμό.\nΟι νέες γενειές θα αναστηλώσουν τα ερείπια που ΑΤΕΚΝΟΙ καρεκλοκένταυροι γραφειοκράτες δημιούργησαν.\nΟλοι την ΤΕΤΑΡΤΗ 26 Σεπτέμβρη και ώρα 10:00 το πρωί\nμπροστά στο γραφείο του συλλόγου να διαμαρτυρηθούμε.\nΟΙ ΠΟΛΥΤΕΚΝΟΙ ΔΕΝ ΕΠΑΙΤΟΥΝ\nΑναρτήθηκε από FILIATRANEWS στις 21.9.12 Δεν υπάρχουν σχόλια:\nΤο νέο κατάστημα φυλακών να γίνει στην Μεσσηνία και μάλιστα στα Φιλιατρά.\nΔιάβασα το δημοσίευμα από την Μεσσηνιακή εφημερίδα "Θάρρος" με τον πρόεδρο του Δικηγορικού Συλλόγου Καλαμάτας Κώστα Μαργέλη να θέλει τις φυλακές για τις φυλακές "στον τόπο που επιτάσσει η λογική, στα όρια του Εφετείου Καλαμάτας" όπως χαρακτηριστικά αναφέρει.\nΈξυπνος ππραγματικά ο Κ. Μαργέλης. Του βγάζω το καπέλο.\nΖητά τις φυλακές στα ορια της διοικητικής ευθύνης του ........\nεφετείου για αν ενισχυθεί ακόμα περισσότερο η Αστυνομική διεύθυνση Καλαμάτας. και καθώς προσλήψεις ΔΕΝ γίνονται, φαντάζεστε από που θα τους πάρουν????? Για βάλτε λίγο το μυαλό σας να δουλέψει....\nΑλλα θα λυπηθώ πολύ που θα διαφωνήσω με τον Κ. Μαργέλη.\nΟι φυλακές πρέπει να γίνουν στην Μεσσηνία, - σε αυτό συμφωνούμε- αλλα η διαφωνία είναι στον Τόπο Οι Φυλακές πρέπει να γίνουν στην Τριφυλία και πολύ συγκεκριμένα στα Φιλιατρά κ. Μαργέλη.\nΣτις 18 Ιουνίου 2011 είχα στείλει στους διαχειριστές του Φιλιατρά News ένα άρθρο στο οποίο έλεγα ότι πρέπει οι φυλακές να γίνουν στα Φιλιατρά.\nΤο τότε κείμενο μου έχει ως εξής:\nΔιαβάζοντας το θέμα με τις φυλακές θυμήθηκα μια παλιά ιστορία που ήταν να γίνουν στα Φιλιατρά Δικαστικές φυλακές και οι τότε συμπολίτες μας είχαν αντιδράσει έντονα αρνητικά σε αυτό το ενδεχόμενο.\nΣήμερα το θέμα επανέρχεται και η πρόκληση είναι μεγάλη. Να γίνουν οι Φυλακές στην Αρκαδία ή την Μεσσηνία.\nΣτην Μεσσηνία ενδιαφέρον για την δημιουργία του σωφρονιστικού καταστήματος, έχει εκδηλώσει η Θουρία. Κοντά στην Καλαμάτα. ΓΙΑΤΙ Δηλαδή ΟΛΑ στην Καλαμάτα;\nΕπι δημαρχίας Γκότση αν θυμάμαι καλά (συγνώμη αν κάνω λάθος) είχε γίνει μια κίνηση από τον Δήμο προς το υπουργείο να φτιαχτούν στα φιλιατρά Φυλακές. Τότε ο κόσμος είχε αντιδράσει γιατί είχε μείνει μόνο επιδερμικά στο θέμα και ίσως να είχε δίκιο σκεπτόμενος ότι θα φέρνουν στην πόλη μας εγκληματίες κλπ κλπ.\nΟυδείς σκέφτηκε ότι η ίδρυση ενός σωφρονιστικού καταστήματος θα είχε περισσότερα θετικά για την πόλη παρά αρνητικά.\nΤο αρνητικό θα ήταν όπως πολύ σωστά λεγόταν τα κακοποιά στοιχεία που θα έρχονταν εδώ στις φυλακές.\nΟυδείς μπήκε στον κόπο να σκεφτεί ότι: Με την ίδρυση Φυλακών στα Φιλιατρά αυτομάτως αναβαθμίζονται με προσωπικό και υπηρεσίες (ΟΠΚΕ εγκληματολογικό κλπ κλπ) τα αστυνομικά τμήματα τόσο των Φιλιατρών όσο και της Κυπαρισσίας. Αυτό σημαίνει μεγάλη αστυνομική Δύναμη εξ αιτίας των φυλακών. Αρα μεγαλύτερη ασφάλεια για τους πολίτες και μόνο με την παρουσία τόσων αστυνομικών.\nΣήμερα λέμε ότι η αστυνομική παρουσία δεν είναι επαρκής. Και έχουμε δίκιο. Δεν φταίνε όμως και οι αστυνομικοί. Λίγους τους άφησε το "οργανωμένο" κράτος μας. Τι να πρωτοκάνουν και αυτοί???\nΟταν τους έχουν φορτώσει με αρμοδιότητες ένα σωρό πότε να βρουν χρόνια να ασχοληθούν και με το πραγματικό τους αντικείμενο; Εύκολο είναι να τους ρίχνουμε στην πυρά. Αλλα δεν είναι έτσι....\nΤα δικαστήρια της Κυπαρισσίας και αυτά με την σειρά τους θα αναβαθμίζονταν που σήμερα κινδυνεύουν να κλείσουν. θα μου πεις καίγεσαι για τα δικαστήρια της Κυπαρισσίας?? Οχι. Αλλα δεν παύει αυτό να είναι αλήθεια.\nΟι επισκέπτες των κρατουμένων θα μπορούσαν να κοιμηθούν στην περιοχή, να φάνε, να να να .... ΟΥΔΕΙΣ τα σκέφτηκε όμως αυτά. Έμειναν επιδερμικά στο ότι θα έρθουν φυλακές στα Φιλιατρά και θα έχει όλους τους κακοποιούς....\nΕΛΕΥΘΕΡΟΙ θα ήταν???? Κρατούμενοι στο σωφρονιστικό κατάστημα θα ήταν. Δεν θα κυκλοφορούσαν ανάμεσα μας.... Κανείς δεν το σκέφτηκε όμως.\nΣήμερα που η κυβέρνηση του ΔΝΤ αρέσκεται στο να κλείνει και να συρρικνώνει υπηρεσίες και τις πάει ΟΛΕΣ Καλαμάτα (πχ Εφορία ΙΚΑ κλπ κλπ) όπως θα κλείσουν και τα αστυνομικά τμήματα και μην γελιόμαστε, είναι ευκαιρία ΤΩΡΑ, ΣΗΜΕΡΑ να διεκδικήσουμε την ίδρυση των Φυλακών στα Φιλιατρά.\nΑς μην μένουμε μόνο στο επιδερμικό του θέματος. Ας εμβαθύνουμε λίγο και ας ψάξει ο καθένας μας να δει τα (+) και τα (-) της όλης υπόθεσης.\nΤα θετικά σίγουρα είναι περισσότερα από τ' αρνητικά.\nΜην χάσουμε ως πόλη την ιστορική αυτή ευκαιρία. Το τρένο περνάει πλέον μια φορά στα 30 χρόνια. Αν είσαι έξυπνος το παίρνεις και πορεύεσαι. Αν όχι κάθεσαι και κλαις σαν ΜΠΙΙΙΙΠ την μοίρα σου.\nΚαι επειδή σε εκείνη την δημοσίευση πολλοί σκεφτόμενοι το θέμα ΤΕΛΕΙΩΣ ΕΠΙΔΕΡΜΙΚΑ έδειξαν την αντίθεση τους στο ενδεχόμενο αυτό καλό θα ήταν να διαβάσουν ενα τότε σχόλιο που είχε αφήσει ενας αναγνώστης του Φιλιατρά News το οποίο και σας παραθέτω.\nJ.F EIPE... SYNFWNO ΑΠΟΛΥΤΑ ΝΑ ΓΗΝΟΥΝ ΟΙ ΦΥΛΑΚΕΣ ΣΤΑ ΦΙΛΙΑΤΡΑ.. ΕΝΑ ΕΙΝΑΙ ΤΟ ΣΥΓΟΥΡΟ.. ΟΤΙ Η ΠΟΛΗ ΟΙΚΟΝΟΜΙΚΑ ΘΑ ΑΝΑΣΑΝΗ!!!ΘΑ ΕΧΟΥΜΕ ΚΑΛΥΤΕΡΗ ΑΣΦΑΛΕΙΑ!!!ΑΣ ΚΟΙΤΑΞΟΥΜΕ ΣΤΟ ΝΑΥΠΛΙΟ ΤΙ ΓΙΝΕΤΕ..Η ΠΟΛΗ ΕΚΤΟΣ ΑΠΟ ΤΟΝ ΤΟΥΡΙΣΜΟ ΟΙΚΟΝΟΜΙΚΑ ΒΟΗΘΙΕΤΕ ΚΑΙ ΑΠΟ ΤΗΣ ΦΥΛΑΚΕΣ!!!ΕΚΕΙ ΔΗΛΑΔΗ ΔΕΝ ΦΟΒΟΥΝΤΕ ΓΙΑ ΟΛΑ ΑΥΤΑ ΠΟΥ ΑΝΑΦΕΡΟΥΝ ΚΑΠΙΟΙ ΜΕ ΤΟ ΣΤΕΝΟ ΜΥΑΛΟ ΤΟΥΣ?ΔΗΛΑΔΗ ΤΑ ΠΑΙΔΙΑ ΚΑΙ ΟΙ ΓΥΝΑΙΚΕΣ ΘΑ ΚΥΝΔΙΝΕΥΟΥΝ ΑΠΟ ΤΟΥΣ ΚΡΑΤΟΥΜΕΝΟΥΣ???ΜΗΝ ΤΡΕΛΑΘΟΥΜΕ ΚΙ ΟΛΑΣ!!!ΖΟΥΜΕ ΣΤΟ 2011 ΚΑΙ ΟΧΙ ΣΤΟ 1011 ΝΑ ΕΧΟΥΜΕ ΤΕΤΟΙΕΣ ΑΝΤΗΛΙΨΕΙΣ!!!ΗΜΑΡΤΟΝ ΡΕ ΣΕΙΣ!!!Υ.Γ ΠΗΣΤΕΥΩ ΠΩΣ ΑΥΤΟΙ ΠΟΥ ΔΕΝ ΘΕΛΟΥΝ ΤΗΣ ΦΥΛΑΚΕΣ ΕΔΩ ΕΙΝΑΙ ΔΗΜΟΣΙΟΙ ΥΠΑΛΗΛΟΙ ΠΟΥ ΓΙΑ ΑΥΤΟΥΣ ΜΗΝΑΣ ΜΠΕΝΕΙ ΜΗΝΑΣ ΒΓΕΝΕΙ ΚΟΠΑΝΑΝΕ ΤΑ 2000€.ΕΧΟΥΝ ΛΥΣΟΙ ΤΟ ΟΙΚΟΝΟΜΙΚΟ ΤΟΥΣ ΚΑΙ ΑΝ ΕΙΝΑΙ ΔΥΝΑΤΟΝ ΣΤΑ ΦΙΛΙΑΤΡΑ ΜΕΤΑ ΤΗΣ 7 ΝΑ ΜΗΝ ΚΗΚΛΟΦΟΡΑΕΙ ΑΝΘΡςΠΟΣ ΓΙΑ ΝΑ ΕΧΟΥΝ ΤΗΝ ΥΣΗΧΙΑ ΤΟΥΣ!!!ΤΩΡΑ ΜΕ ΤΟΝ ΤΖΕΦΡΗ ΠΟΥ ΘΑ ΤΟΥΣ ΚΑΝΕΙ ΝΑ ΠΕΡΝΟΥΝ 500€ ΤΟ ΜΗΝΑ ΙΣΩΣ ΑΛΛΑΞΟΥΝ ΑΠΟ ΜΥΑΛΑ ΓΙΑΤΙ ΔΕΝ ΘΑ ΤΟΥΣ ΦΤΑΝΟΥΝ ΟΥΤΕ ΓΙΑ ΚΑΦΕ.. ΘΑ ΛΕΝΕ ΑΣ ΕΡΘΕΙ ΣΤΑ ΦΙΛΑΤΡΑ ΟΤΙ ΝΑ ΝΑΙ ΜΠΑΣ ΚΑΙ ΚΑΝΟΥΜΕ ΚΑΝΑ ΜΕΡΟΚΑΜΑΤΟ ΕΧΤΡΑ...\n18 Ιουνίου 2011 4:03 μ.μ.\nΜΑΚΑΡΙ ΝΑ ΓΙΝΟΝΤΟΥΣΑΝ ΑΥΡΙΟ ΤΟ ΠΡΩΙ ΟΙ ΦΥΛΑΚΕΣ ΣΤΑ ΦΙΛΑΤΡΑ!ΠΟΛΕΣ ΟΙΚΟΓΕΝΙΕΣ ΑΠΟ ΤΑ ΦΙΛΙΑΤΡΑ ΚΑΙ ΤΑ ΠΕΡΙΧΟΡΑ ΘΑ ΑΝΑΣΕΝΑΝ ΟΙΚΟΝΟΜΙΚΑ ΚΑΙ ΘΑ ΕΙΧΑΜΕ ΚΑΛΥΤΕΡΗ ΑΣΤΥΝΟΜΕΦΣΗ ΚΑΙ ΑΣΦΑΛΕΙΑ ΣΤΟΝ ΤΟΠΟ ΜΑΣ!\nΛέτε ο αναγνώστης να είναι "μουρλός" που άφησε αυτό το σχόλιο???? Ή μήπως το σκέφτηκε πολύ καλά πριν σχολιάσει???\nΑναρτήθηκε από FILIATRANEWS στις 21.9.12 9 σχόλια:\nΛαμπρόπουλος για παλιό Νοσοκομείο Καλαμάτας.\nΕρώτηση προς τον Υπουργό Υγείας Ανδρέα Λυκουρέντζο κατέθεσε ο Βουλευτής μεσσηνίας της ΝΔ Ιωάννης Λαμπρόπουλος σχετικά με το κτήριο του παλιού νοσοκομείου Καλαμάτας.\nΣτην ερώτηση που κατέθεσε ο κ. Λαμπρόπουλος ρωτάει τον Υπουργό αν θα ικανοποιηθεί το αίτημα του Δήμου Καλαμάτας για παραχώρηση και του παλαιού κτιρίου που στεγαζόταν η καρδιολογική κλινική, για να χρησιμοποιηθεί και αυτό για την στέγαση των υπηρεσιών του και τι θα γίνει με τα Δημοτικά Ιατρεία που θέλει να κάνει ο Δήμος Καλαμάτας στο παλίο νοσοκομείο παραχωρώντας ταυτόχρονα στο υπουργείο ένα ακίνητο στην ανατολική πόλη για την δημιουργία Κέντρου Υγείας Αστικού τύπου..\nΑναλυτικά η ερώτηση του Κ. Λαμπρόπουλου αναφέρει:........\nΜε την αριθ. ΔΥ8γ/Γ.Π.150012/7-11-2008 Κοινή Υπουργική Απόφαση των Υπουργών Εσωτερικών – Οικονομίας και Οικονομικών – Υγείας και Κοινωνικής Αλληλεγγύης , αποφασίσθηκε η δωρεάν παραχώρηση κατά χρήση και για χρονικό διάστημα 99 ετών των κτιρίων Κ3.Κ4,Κ5,Κ6 και Κ7 με τον περιβάλλοντα χώρο αυτών , του παλαιού Νοσοκομείου Καλαμάτας , στο Δήμο Καλαμάτας με αποκλειστικό σκοπό την στέγαση όλων των Διοικητικών, Τεχνικών ,Πολιτιστικών και Κοινωνικών λειτουργιών του Δήμου Καλαμάτας.\nΟ Δήμος Καλαμάτας με έγγραφό του προς το Υπουργείο Υγείας ζητά την επιπλέον παραχώρηση και του παλαιού κτιρίου που στεγαζόταν η καρδιολογική κλινική , για να χρησιμοποιηθεί και αυτό για την στέγαση των υπηρεσιών του.\nΕπειδή η τρέχουσα οικονομική συγκυρία που διέρχεται η Χώρα μας δημιουργεί άμεση και επιτακτική την ανάγκη εξοικονόμησης πόρων , με την στέγαση των υπηρεσιών του Δήμου , χωρίς την καταβολή μισθωμάτων σε ιδιωτικά ακίνητα.\nΕπειδή ο Δήμος Καλαμάτας προτίθεται να λειτουργήσει και Δημοτικά Ιατρεία στο Παλαιό Νοσοκομείο , ενώ παράλληλα παραχωρεί στο Υπουργείο Υγείας , ακίνητο στην ανατολική πόλη για την δημιουργία Κέντρου Υγείας Αστικού τύπου..\n1.] Θα ικανοποιηθεί το αίτημα του Δήμου Καλαμάτας ; .\n2.] Το Υπουργείο Υγείας θα προγραμματίσει την λειτουργία Κέντρου Υγείας Αστικού τύπου στην ανατολική Καλαμάτα σε ακίνητο που θα παραχωρηθεί από το Δήμο ;.-\nΑναρτήθηκε από FILIATRANEWS στις 21.9.12 1 σχόλιο:\nΑπό τον Κ. Γιώργο Πιπερόπουλο\nΑπό τον κ. Πιπερόπουλο\nΚαλημέρα και καλο Σ/Κ\nΕπειδή πολλά και διάφορα γράφονται σχετικά με τον κ Παπανδρέου και το Harvard στο παρακάτω link θα βρείτε την σχετική ανακοίνωση και το βιογραφικό - χωρίς δικά μου σχόλια.\nΤο κείμενο είναι στα Αγγλικά........\nFall 2012 Visiting Fellow\nΣυνεδριάζει η οικμονομική Επιτροπή του Δήμου Τριφυλίας\nΣυνεδριάζει την Πέμπτη 27 Σεπτεμβρίου και ώρα 13:30 η οικονομική επιτροπή του Δήμου Τριφυλίας στην αίθουσα συνεδριάσεων του Δημοτικού Συμβουλίου.\nΣτην πρόσκληση που υπογράφει ο πρόεδρος της Επιτροπής Γιώργος Σαμπαζιώτης περιλαμβάνονται τα παρακάτω θέματα.\n1) Έκδοση 3ου εντάλματος προπληρωμής για δαπάνες επέκτασης δικτύου ηλεκτροφωτισμού στην Τ.Κ. Αρμενιών και εγκατάστασης pillar παροχής ΔΕΗ στον οικισμό «Αγρίλι» καθώς και ορισμός υπολόγου.\n2) Ψήφιση νέων πιστώσεων από τροποποίηση προϋπολογισμού Δ. Τριφυλίας, οικ.έτους 2012.\n3) Έγκριση πρακτικών της από 18-09-2012 δημοπρασίας για το έργο «Ολοκλήρωση Δικτύου Ομβρίων Κυπαρισσίας»\nΜαργέλης σε Σαμαρά: «Δώσε στη Μεσσηνία τις φυλακές»\nΝα πάρει θέση και να αποδείξει ότι είναι Μεσσήνιος πρωθυπουργός κάλεσε χθες δημόσια ο πρόεδρος του Δικηγορικού Συλλόγου Καλαμάτας, Κώστας Μαργέλης, τον Αντώνη Σαμαρά, με το να ικανοποιήσει το αίτημα για ίδρυση φυλακών στη Μεσσηνία.\nΠαράλληλα, τόνισε ότι δεν μπορούν να γίνονται όλα στην Τρίπολη και επιτέθηκε στον περιφερειάρχη Πελοποννήσου, Π. Τατούλη, για τον τρόπο που χειρίζεται το όλο θέμα.\nΑρχικά, ο κ. Μαργέλης υπενθύμισε ότι η ...............\n«Θέμις Κατασκευαστική» είχε ζητήσει από την Περιφέρεια Πελοποννήσου δύο εκπροσώπους, για τη συγκρότηση της επιτροπής καταλληλότητας, με έργο την εξεύρεση κατάλληλης θέσης για το Γενικό Κατάστημα Κράτησης Πελοποννήσου. Ως εκπρόσωποι της Περιφέρειας ορίσθηκαν οι περιφερειακοί σύμβουλοι Σπύρος Φλώρος και η Παναγιώτα Λαπαθιώτη.\nΑντικείμενο της επιτροπής ήταν να επισκεφθεί όλους τους χώρους που έχουν προταθεί και να επιλέξει τον καταλληλότερο.\nΟ κ. Μαργέλης αναφέρθηκε στην προχθεσινή επίσκεψη του κλιμακίου, αποτελούμενο από τον κ. Ανεστάκο (υπεύθυνο χωροταξικού σχεδιασμού της «Θέμις Κατασκευαστική»), έναν αστυνομικό υποδιευθυντή, ένα μηχανικό, μια αρχιτέκτονα και δύο υπαλλήλους του υπουργείου Δικαιοσύνης μαζί με τον περιφερειακό σύμβουλο κ. Φλώρο, και τόνισε: «Επισκέφθηκαν τα προταθέντα γήπεδα στο Νομό Μεσσηνίας, ήτοι: στην περιοχή του Γαρδικίου, στην περιοχή του τοπικού διαμερίσματος Άριος και δύο γήπεδα μεταξύ των τοπικών κοινοτήτων Πλατέος – Αρφαρών – Αριοχωρίου, στη θέση “Ράχη”, και ένα γήπεδο στην περιοχή Αριστομένη Μεσσηνίας. Απομένει σε εκκρεμότητα να ελεγχθεί ένα γήπεδο στην περιοχή του Δωρίου.\nΠροηγουμένως, η επιτροπή είχε ελέγξει αντίστοιχα γήπεδα στην περιοχή της Τρίπολης και εντός των επομένων ημερών θα επισκεφθεί και γήπεδα της περιοχής της Μεγαλόπολης.\nΟφείλω να σας ενημερώσω ότι το κυριότερο κριτήριο χωροθέτησης πρέπει να είναι η δημιουργία ενός καταστήματος κράτησης στην ευρύτερη περιοχή της έδρας κάθε Εφετείου, σε προσπελάσιμη κατά το δυνατόν θέση, με στόχο την καλύτερη δυνατή εξυπηρέτηση τόσο του μεγαλύτερου μέρους του πληθυσμού της περιφέρειας όσο και του καταστήματος κράτησης από τις υφιστάμενες τεχνικές και κοινωνικές υποδομές της περιοχής. Επίσης κριτήριο αποτελεί η, κατά το δυνατόν, αποδοχή της τοπικής κοινωνίας, όπως εκφράζεται από τους θεσμοθετημένους φορείς της».\n«Απαράδεκτη η Περιφέρεια»\nΕπιτιθέμενος στη συνέχεια στην Περιφέρεια, υπογράμμισε: «Θα πρέπει να γίνουν απολύτως κατανοητά τα εξής: Είναι απαράδεκτο να μιλά η Περιφέρεια και να συντάσσονται έγγραφα με το ψευδεπίγραφο θέμα: “Ίδρυση Γενικού Καταστήματος Κράτησης Πελοποννήσου”.\nΗ Πελοπόννησος, ως γνωστόν, έχει σήμερα 4 καταστήματα κράτησης, ένα στην περιοχή της Πάτρας (που υπάγεται στο Εφετείο Πατρών), ένα στην περιοχή της Τρίπολης και δύο στην περιοχή του Ναυπλίου (τα τρία αυτά υπάγονται στο Εφετείο Ναυπλίου).\nΠρέπει, λοιπόν, όλοι να μιλάμε για Ίδρυση Γενικού Καταστήματος Κράτησης Εφετείου Καλαμάτας. Στην Καλαμάτα λειτουργεί μόνιμο Εφετείο από 1-11-2004.\nΗ δημιουργία σύγχρονου καταστήματος κράτησης στην έδρα του Εφετείου Καλαμάτας ενδυναμώνει τη λειτουργία του ίδιου του Εφετείου. Όμως και η ύπαρξη και μόνο του Εφετείου Καλαμάτας οδηγεί στην επιτακτική ανάγκη για ίδρυση ενός σύγχρονου καταστήματος κράτησης στην περιφέρεια του.\nΕίναι, λοιπόν, αλληλένδετη και αλληλοσυμπληρωματική η ύπαρξη του Εφετείου Καλαμάτας και ενός καταστήματος κράτησης στην έδρα του Εφετείου Καλαμάτας».\nΣτη συνέχεια, ο πρόεδρος του Δικηγορικού Συλλόγου σημείωσε ότι η τοπική κοινωνία, οι Δήμοι, οι φορείς, οι επιστημονικοί σύλλογοι και το Επιμελητήριο έχουν τοποθετηθεί θετικά και έχουν κρίνει αναγκαία την ίδρυση φυλακών στη Μεσσηνία: «Είναι πέραν πάσης λογικής να δημιουργηθεί νέο κατάστημα κράτησης στα όρια της Περιφερειακής Ενότητας Αρκαδίας, που υπάγεται στο Εφετείο Ναυπλίου, στα όρια του οποίου είναι εγκατεστημένα ήδη τρία σωφρονιστικά καταστήματα. Δεν μπορεί να συνεχιστεί το καθεστώς να αδικείται κατά κανόνα η Μεσσηνία και όλα να γίνονται στην Αρκαδία».\nΤέλος, αφού υπογράμμισε ότι η απόφαση για την επιλογή της θέσης θα είναι πολιτική, είπε: «Πρέπει να γίνει παμμεσσηνιακό αίτημα να μην αδικηθεί, για άλλη μια φορά, η Μεσσηνία αλλά και το Εφετείο Καλαμάτας και να ωφεληθεί ξανά η Αρκαδία. Ήδη η Νομαρχιακή Επιτροπή του ΠΑΣΟΚ Μεσσηνίας με σχετική επιστολή, που έστειλε τον Αύγουστο του 2011 στον τότε υπουργό Δικαιοσύνης κ. Παπαϊωάννου, έχει ταχθεί υπέρ της ίδρυσης φυλακών στα όρια της Περιφερειακής Ενότητας Μεσσηνίας.\nΗ “Δημοκρατική Αριστερά”, προ έτους περίπου, με τον κ. Φώτη Κουβέλη και τον κ. Νίκο Τσούκαλη, κατέθεσε ερώτηση στη Βουλή, με την οποία υποστήριζαν την ίδρυση φυλακών στα όρια της Περιφερειακής Ενότητας Μεσσηνίας.\nΑπομένει, λοιπόν, ο τρίτος αλλά και ο μεγαλύτερος κρίκος της συγκυβέρνησης, η Ν.Δ., με επικεφαλής τον πρωθυπουργό της χώρας μας, το Μεσσήνιο πρωθυπουργό Αντώνη Σαμαρά.\nΠροσωπικά, πιστεύω ότι στο μυαλό του πρωθυπουργού μας είναι η Ελλάδα, αλλά είμαι βέβαιος ότι στην καρδιά του είναι η Μεσσηνία. Ήρθε η ώρα του Αντώνη του Σαμαρά.\nΕάν ο Μεσσήνιος πρωθυπουργός μας πει το μεγάλο ναι και ικανοποιήσει το δίκαιο του παμμεσσηνιακού αιτήματος, είναι βέβαιο ότι το σωφρονιστικό κατάστημα θα δημιουργηθεί στον τόπο που επιτάσσει η λογική, στα όρια του Εφετείου Καλαμάτας».\nΚΑΠΗ Φιλιατρών: Προγράμματα και δράσεις από το προσωπικό κοινωφελούς εργασίας\nΠρογράμματα και δράσεις, προσφέροντας πολύτιμες κοινωνικές υπηρεσίες, υλοποιεί το Κέντρο Ανοιχτής Προστασίας Ηλικιωμένων (ΚΑΠΗ) Φιλιατρών μετά την ενίσχυσή του με προσωπικό από το πρόγραμμα κοινωφελούς εργασίας!\nΜε το προσωπικό αυτό και συγκεκριμένα με: ..........\nκοινωνικό λειτουργό, ψυχολόγο, φυσικοθεραπεύτρια, γυμναστή, νοσηλεύτρια και οικογενειακούς βοηθούς, ειδικότητες που ήταν απαραίτητες για τη λειτουργία και προσφορά του, το ΚΑΠΗ στηρίζει έχοντες ανάγκη πολίτες, είναι κοντά και δίπλα στους ηλικιωμένους της περιοχής, προωθεί την ενεργό συμμετοχή τους σε πολυποίκιλες δράσεις και δραστηριότητες και τονώνει την κοινωνικοποίησή τους!\nΠροσφέρει, δε, ιατροκοινωνική προστασία στα ηλικιωμένα άτομα με στόχο την πρόληψη ψυχολογικών, βιολογικών και κοινωνικών προβλημάτων, ώστε να παραμείνουν αυτόνομα, ισότιμα και ενεργά μέλη του κοινωνικού συνόλου, να μην περιθωριοποιούνται και να έχουν αυτοπεποίθηση και εμπιστοσύνη στις δυνάμεις τους. Μεταξύ άλλων, στα προγράμματα που υλοποιούνται, εκτός από τις επισκέψεις για ψυχολογική και κοινωνική στήριξη και συμβουλευτική, η κοινωνική λειτουργός Μαρία Κυριακοπούλου συγκροτεί και λειτουργεί ομάδα δημιουργικής απασχόλησης των μελών (μαζί με την ψυχολόγο), η ψυχολόγος Βίκυ Βασιλαδιώτη έχει ομάδα συμβουλευτικής και αναλαμβάνουν, μαζί με την κοινωνικό λειτουργό, τη θεατρική ομάδα, με έργο - κωμωδία του Φιλιατρινού Γρηγόρη Χαλιακόπουλου, το οποίο έχει γράψει για το ΚΑΠΗ, η φυσικοθεραπεύτρια Νίκη Ανδρώνη κάνει καθημερινά φυσικοθεραπείες, ο γυμναστής Κώστας Κωνσταντόπουλος έχει πρόγραμμα εκγύμνασης, η νοσηλεύτρια Αθανασία Αβδίκου, εκτός από επισκέψεις, πραγματοποιεί ομιλίες σχετικές με το αντικείμενό της και οι οικογενειακοί βοηθοί Λαμπρινή Δρούλια και Λάουρα Φαλλάδου προσφέρουν υπηρεσίες του αντικειμένου τους σε έχοντες ανάγκη πολίτες.\nΑξίζει, δε, να σημειωθεί πως το προσωπικό κοινωφελούς εργασίας συνεχίζει να προσφέρει καλές υπηρεσίες στο ΚΑΠΗ, παρότι εδώ και δύο μήνες παραμένει απλήρωτο! Μάλιστα, τη Δευτέρα 1η Οκτωβρίου, Παγκόσμια Ημέρα της Τρίτης Ηλικίας, από τις 9.30 έως τις 11.30 το πρωί, το προσωπικό του ΚΑΠΗ θα λειτουργήσει ειδικά διαμορφωμένο περίπτερο στην πλατεία των Φιλιατρών, για ενημέρωση και ευαισθητοποίηση της τοπικής κοινωνίας. Από το περίπτερο θα διανέμουν ενημερωτικά φυλλάδια για την Τρίτη Ηλικία, στα οποία αναγράφονται φορείς που μπορούν να απευθύνονται οι ηλικιωμένοι για ειδικές παθήσεις, πληροφορίες σχετικά με ιδιαίτερα προβλήματα που μπορεί να αντιμετωπίζουν, μικρές συμβουλές για βελτίωση της ποιότητας ζωής τους, ενώ παράλληλα θα ενημερώνουν για τα προγράμματα και τις δράσεις του ΚΑΠΗ.\nΠάντως, τονίζεται πως στο Κέντρο υπηρετεί μόνο μία μόνιμη υπάλληλος, κοινωνική λειτουργός, και χρειάζεται την έμπρακτη στήριξη του Δήμου, για τη λειτουργία του, με την απαραίτητη οικονομική ενίσχυση - επιχορήγηση του Νομικού Προσώπου στο οποίο υπάγεται, ενώ επιτακτική ανάγκη είναι η λήψη αποφάσεων και η προώθηση διαδικασιών για την πρόσληψη μόνιμου προσωπικού!\nΑναρτήθηκε από FILIATRANEWS στις 21.9.12 8 σχόλια:\nΚυπαρισσία Παρεμβάσεις σε νοσοκομείο [ VIDEO ]\nΤο δρόμο για την ένταξή του στο ΕΣΠΑ παίρνει το έργο αναδιαρρύθμισης του ισογείου του Νοσοκομείου Κυπαρισσίας, μετά την έγκριση σκοπιμότητας από τον υπουργό Υγείας Ανδρέα Λυκουρέντζο!\nΓια τη σημαντική αυτή εξέλιξη, που ενισχύει το Νοσοκομείο Κυπαρισσίας, σε μια περίοδο, μάλιστα, που πολλά και διάφορα συζητούνται και αιωρούνται για την προοπτική του και την ίδια τη λειτουργία του, παραχώρησαν συνέντευξη Τύπου χθες το πρωί ο αναπληρωτής διοικητής Πάνος Μπόζος και ο δήμαρχος Τριφυλίας Κώστας Κόλλιας.\nΑμφότεροι τόνισαν πως μετά και από αυτή τη ............\nθετική εξέλιξη, δεν υπάρχει κίνδυνος υποβάθμισης του νοσοκομείου.\nΑντιθέτως, με την υλοποίηση του συγκεκριμένου έργου θα βελτιωθούν και αναβαθμιστούν οι κτηριακές του υποδομές για την καλύτερη λειτουργία του και την παροχή αναβαθμισμένων υπηρεσιών προς τους πολίτες.\nΟ κ. Μπόζος ενημέρωσε: «Με απόφαση του υπουργού Υγείας Ανδρέα Λυκουρέντζου (Αρ. Πρωτ. ΔΥ8/Β/Γ.Π. 62986/14-9-2012) εγκρίθηκε η σκοπιμότητα του έργου “Αναδιαρρύθμιση ισογείου του κτηρίου των Εξωτερικών Ιατρείων” του Νοσοκομείου – Κ.Υ. Κυπαρισσίας”. Το έργο θα χρηματοδοτηθεί από πόρους του ΕΣΠΑ 2007 - 2013 και είναι προϋπολογισμού 1.262.959 ευρώ».\nΑξίζει να σημειωθεί ότι η αρχιτεκτονική, στατική και Η/Μ μελέτη έχει χρηματοδοτηθεί με δωρεά ύψους 70.000 ευρώ από την “TEMES” και τον Αχιλλέα Κωνσταντακόπουλο, ενώ εκπονήθηκε από την εταιρεία BETAPLAN, μια από τις μεγαλύτερες αρχιτεκτονικές εταιρείες στη χώρα για Νοσοκομεία.\nΤο Νοσοκομείο Κυπαρισσίας και ο Δήμος Τριφυλίας, ο οποίος διαθέτει διαχειριστική επάρκεια, έχουν υπογράψει προγραμματική σύμβαση για την υλοποίηση του έργου και άμεσα ξεκινούν τις σχετικές διαδικασίες, με υποβολή των τευχών δημοπράτησης στο ΠΕΠ Πελοποννήσου, στη Διαχειριστική Αρχή, για να ενταχθεί στο ΕΣΠΑ. Από εκεί και πέρα, η Τεχνική Υπηρεσία του Δήμου θα διαχειριστεί το έργο. Ερωτηθείς ο αναπληρωτής διοικητής για το εάν είναι σίγουρο ότι θα ενταχθεί το έργο στο ΕΣΠΑ, απάντησε: «Επειδή είναι πρωτοβάθμιας περίθαλψης, είναι άκρως επιλέξιμο. Κατόπιν συνεννοήσεων που έχουμε κάνει και με τον κ. Τατούλη και με τον κ. Σκούρα, μας έχουν καθοδηγήσει και μας έχουν πει ότι θα ενταχθεί στο ΕΣΠΑ». Επίσης, θύμισε ότι «είναι πλήρως ανακαινισμένες οι κλινικές, τα χειρουργεία, η νέα πτέρυγα, η Μ.Τ.Ν., όλα με δωρεές!\nΕντός των ημερών εγκρίνεται και το έργο της εγκατάστασης Υποσταθμού Μέσης Τάσης, προϋπολογισμού 400.000 ευρώ. Είμαστε έτοιμοι να αποδεχθούμε τη δωρεά ξενιτεμένου συμπολίτη μας, ύψους 100.000 ευρώ, για τη δημιουργία γραφείων, ώστε να πάψουν οι υπηρεσίες του νοσοκομείου να είναι διασκορπισμένες».\nΕξέφρασε, δε, τις ολόψυχες ευχαριστίες τους προς τον κ. Αχιλλέα Κωνσταντακόπουλο, αφού χωρίς τη δική του δωρεά θα ήταν πολύ δύσκολη, αν όχι αδύνατη, η πραγματοποίηση του έργου.\nΜε τη σειρά του, ο δήμαρχος Τριφυλίας, μεταξύ άλλων, υπογράμμισε: «Η υπογραφή του υπουργού ουσιαστικά αποτελεί μια υπογραφή και μια σφραγίδα ότι το Νοσοκομείο Κυπαρισσίας παραμένει σε λειτουργία και αναβαθμίζεται! Η Τεχνική μας Υπηρεσία είναι, πράγματι, συγκροτημένη και μπορεί να παράσχει αυτή τη στήριξη. Μπορεί να αναλάβει υπεύθυνα την εκτέλεση των όποιων εργασιών. Από αύριο κιόλας θα ξεκινήσουμε τις επαφές με την Περιφέρεια για την τελική απόφαση ένταξης του συγκεκριμένου έργου στο ΠΕΠ Πελοποννήσου…».\nΑπαντώντας σε ερωτήσεις για τη συγχώνευση – ενοποίηση των Νοσοκομείων Καλαμάτας και Κυπαρισσίας, που ακούγεται πως προωθείται από την κυβέρνηση, ο κ. Μπόζος είπε: «Εμείς δεν έχουμε τίποτα στα χέρια μας. Τίποτα δεν ισχύει από όσα λέγονται και κυκλοφορούν. Το μόνο δεδομένο που έχουμε είναι ότι υπάρχει διοικητική διασύνδεση με το Νοσοκομείο Καλαμάτας, υπάρχει ενιαίο διοικητικό συμβούλιο και τίποτε άλλο. Το Νοσοκομείο Κυπαρισσίας έχει το δικό του Οργανισμό, το δικό του προϋπολογισμό, είναι δικό του Νομικό Πρόσωπο». Σχετικά με συγχώνευση, τόνισε: «Υπάρχουν πολλά προβλήματα. Υπάρχει πρόβλημα της περιουσίας του νοσοκομείου, εάν νομιμοποιούμεθα ένα Νομικό Πρόσωπο να διαθέσει την περιουσία του σε άλλο Νομικό Πρόσωπο. Η γνωμάτευση του νομικού μας είναι πως δεν μπορεί να γίνει κάτι τέτοιο… Υπάρχει και η διαθήκη Αλεξόπουλου για την περιουσία…».\nΚλείνοντας ο κ. Μπόζος ενημέρωσε ότι την Τετάρτη 26 Σεπτεμβρίου, στο Δικαστήριο Κυπαρισσίας, εκδικάζεται η προσφυγή του νοσοκομείου για τα 80 στρέμματα στο Μεμί, ενώ εντός των ημερών το ΕΜΠ, με το οποίο έχουν υπογράψει σύμβαση, θα διαθέσει μελετητές, με σκοπό να κάνει πρόταση για το πώς θα αναβαθμιστεί το Κληροδότημα Αλεξόπουλου στην κεντρική αγορά Κυπαρισσίας.\nΣτη συνέντευξη Τύπου παρέστησαν ακόμη ο αντιδήμαρχος Παναγιώτης Τσίγγανος και οι προϊστάμενοι των Τεχνικών Υπηρεσιών του Δήμου, Γιώργος Γκόνης και του νοσοκομείου Αντώνης Κίζηλης, οι οποίοι συζήτησαν σχετικά με τις διαδικασίες υλοποίησης της αναδιαρρύθμισης του ισογείου του νοσοκομείου.\nΑναρτήθηκε από FILIATRANEWS στις 21.9.12 10 σχόλια:\nΠαράταση στους αγρότες για τα δικαιολογητικά επιστροφής ΦΠΑ\nΜέχρι τις 31 Οκτωβρίου 2012 έχουν περιθώριο οι αγρότες να υποβάλουν τα δικαιολογητικά επιστροφής του ΦΠΑ που αφορούν παραδόσεις αγροτικών προϊόντων και παροχές αγροτικών υπηρεσιών, που πραγματοποιήθηκαν κατά τη χρήση 2011.\nΣτην απόφαση αναφέρεται ότι η παράταση χορηγήθηκε ...........\nλόγω των δυσκολιών που αντιμετώπισαν οι δικαιούχοι επιστροφής Φ.Π.Α. αγρότες για τη συγκέντρωση και υποβολή των απαιτούμενων δικαιολογητικών μέχρι 31/7/2012.\nΜεσσηνιακές εφημερίδες της 21ης Σεπτεμβρίου 2012\nΠίσω μέχρι νεωτέρας ο Νίκας για το λιμάνι\nΣυνεδρίασε χθες, όπως έγινε γνωστό, η Επιτροπή Σχεδιασμού Ανάπτυξης ............\nΛιμένων (ΕΣΑΛ), η οποία ομόφωνα ψήφισε το προγραμματικό σχέδιο (master plan) λιμένος Καλαμάτας.\nΕκείνο που απομένει πλέον είναι η έκδοση της απόφασης και η δημοσίευση σε ΦΕΚ. Ως γνωστόν, η ύπαρξη προγραμματικού σχεδίου αποτελεί την αναγκαία προϋπόθεση για την από οποιαδήποτε πηγή χρηματοδότηση βελτίωσης των υποδομών του λιμανιού.\nΚι αν όλα αυτά συμβαίνουν σε διαδικαστικό επίπεδο, η χθεσινή ημέρα ήταν η αφορμή για το δήμαρχο Καλαμάτας Παν. Νίκα να διαφοροποιηθεί ακόμα περισσότερο από τις θέσεις που εξέφραζε μέχρι πρότινος, ιδιαίτερα κατά τη διάρκεια της επίσκεψης του γενικού γραμματέα Λιμένων και Λιμενικής Πολιτικής, Κ. Μουντζούρη, στην Καλαμάτα, τις προηγούμενες ημέρες.\nΣ’ αυτή τη συνάντηση ο κ. Νίκας δεν είχε τοποθετηθεί αρνητικά στην πρόταση για τη λειτουργία μαρίνας. Αντίθετα, είχε πει πως ο Δήμος Καλαμάτας δεν πρόκειται να σταθεί απέναντι σε αναπτυξιακούς σχεδιασμούς, ιδιαίτερα στη δύσκολη οικονομική κατάσταση στην οποία βρίσκεται σήμερα η χώρα.\nΠΕΡΑΣΕ το Master Plan για το λιμάνι της Καλαμάτας χωρίς αλλαγές στο ανάγλυφο του προλιμένα που χαρακτηρίζεται ως τουριστικός και ναυταθλητικός χώρος, με έμφαση στην κατασκευή του υπήνεμου μόλου για την προστασία της ακτής από τις διαβρώσεις με την αναχαίτιση του κυματισμού.\nΑυτό είναι το σημερινό πρώτο θέμα της «ΦΩΝΗΣ», στο πρωτοσέλιδο της οποίας προβάλλονται:\n● ΑΙΦΝΙΔΙΑ επίσκεψη Τατούλη χθες στη «Μπιρμπίτα» και δέσμευση για άμεση παρέμβαση εξάλειψης της ντροπής, με αποκατάσταση των κτιριακών εγκαταστάσεων και παρεμβάσεις στους κοινόχρηστους χώρους των 120 στρεμμάτων.\n● Η ΜΕΣΣΗΝΗ υποδέχτηκε χθες μεγαλοπρεπώς την εικόνα της Παναγίας Βουλκανιώτισσας, σε μια λιτή τελετή, χωρίς δεξιώσεις και φανφάρες, ενώ ξεκίνησε το Νησιώτικο πανηγύρι.\n● ΚΟΙΝΗ ΣΥΝΕΝΤΕΥΞΗ Μπόζου – Κόλλια για την ένταξη στο ΕΣΠΑ με 1,3 εκατ. ευρώ για την κτιριακή αναβάθμιση του Νοσοκομείου Κυπαρισσίας ενώ ανακοινώθηκαν και οι σκέψεις για αξιοποίηση της ακίνητης περιουσίας του.\n● ΣΥΝΑΝΤΗΣΗ του δημάρχου Μεσσήνης Στ. Αναστασόπουλου με τον υπουργό Αγροτικής Ανάπτυξης όπου συζητήθηκε η παραχώρηση ακινήτων στο Δήμο για τη δημιουργία θεματικού πάρκου. Θετική η πρώτη ματιά του υπουργού.\n● ΑΝΑΒΕΙ ΦΩΤΙΕΣ η ανέγερση φυλακών στην Πελοπόννησο, με επίθεση του προέδρου του Δικηγορικού Συλλόγου Καλαμάτας Κ. Μαργέλη στην Περιφέρεια και επίκληση του Μεσσήνιου πρωθυπουργού. Η ανέγερσή τους στην περιοχή του Εφετείου Καλαμάτας είναι αδιαπραγμάτευτο αίτημα.\n● Η ΑΝΑΣΥΣΤΑΣΗ του ΠΑΣΟΚ είναι μια πολιτική διαδικασία με καθαρές στρατηγικές επιλογές, τόνισε η Νάντια Γιαννακοπούλου, μέλος της Πολιτικής Γραμματείας, μιλώντας προχθές στη Ν.Ε. Ανασύστασης στη Μεσσηνία.\nΦιλιατρά: Αυτοκίνητο γκρέμισε την κολώνα φωτισμού ...\nΤο νέο κατάστημα φυλακών να γίνει στην Μεσσηνία κα...\nΣυνεδριάζει η οικμονομική Επιτροπή του Δήμου Τριφυ...\nΠαράταση στους αγρότες για τα δικαιολογητικά επιστ...


Η μελέτη για τα εκπαιδευτικά δρώμενα της Κοινότητος Ίσαρη, ξεκινάει τα χρόνια μετά την επανάσταση του 1821, καθώς πριν και κατά τη διάρκεια αυτής, ουδεμία αναφορά, γραπτή ή προφορική, υπάρχει για την ύπαρξη σχολείων και γενικότερα εκπαιδευτικών δραστηριοτήτων.\nΤο πρώτο σχολείο αρρένων ιδρύθηκε στο Ίσαρη γύρω στα 1845 και στεγάστηκε για περίπου 65 χρόνια στο Πύργο του Αγά, οίκημα που βρισκόταν στο κέντρο του χωριού, την ιδιοκτησία του οποίου είχε η εκκλησία του Αγ. Νικολάου, στη θέση του σημερινού κοινοτικού γραφείου (προφορική μαρτυρία).\nΠαράλληλα το 1883 ιδρύθηκε στο Ίσαρη σχολείο θηλέων το οποίο στεγάστηκε σε ιδιωτικό κτίριο. Αργότερα καταργήθηκε και επανιδρύθηκε το 1906.\nΦ.Ε.Κ. 19ης ΙΑΝΟΥΑΡΙΟΥ 1883 (Ένα ακόμα σπάνιο ντοκουμέντο) «Περί αντικαταστάσεως υπηρέτου του εν Ίσαρι Ελλ. Σχολείου»\nΕπί πρωθυπουργίας Χαριλάου Τρικούπη, στο Φ.Ε.Κ. της 19ης Ιανουαρίου 1883 με αριθμό 22 και στο άρθρο 19, αποφασίζεται η αντικατάσταση του επιστάτη του Ελληνικού Σχολείου στο Ίσαρη, Αθ. Γεωργόπουλου από τον Ανδρ. Τσουτσουμπρή, με μηνιαίο μισθό 22 ½ νέων δραχμών. Υπογράφει ο Υπουργός Εκκλησιαστικών και Δημόσιας Εκπαίδευσης Κ. Λομβάρδος.\nΠερίτεχνη μαρμάρινη πλάκα που μαρτυρά την επισκευή του Παρθεναγωγείου το 1918, στα θεμέλια του σημερινού κοινοτικού γραφείου\nΤη διετία 1901-1902, το Δημοτικό Σχολείο απέκτησε δικό του κτίριο, με χρηματοδότηση του Ανδρέα Συγγρού στη θέση «Μίχου τ΄αλώνι» (άγνωστο γιατί). Αποτέλεσε υπόδειγμα τεχνικής, με μεγάλες αίθουσες, κήπους καθώς και γυμναστήριο. Η έρευνα σε ότι αφορά την επιλογή του Ίσαρη να χρηματοδοτηθεί από τον Ανδρέα Συγγρό δεν ανέδειξε κάποιο ιστορικό στοιχείο. Προφανώς κριτήρια ήταν τόσο τα πληθυσμιακά δεδομένα της εποχής καθώς το Ίσαρη κάλυπτε τις εκπαιδευτικές ανάγκες όλης της ευρύτερης περιοχής, όσο και η έντονη επιχειρηματική δράση του Ανδρέα Συγγρού τη περίοδο εκείνη.\nΠανοραμική φωτογραφία του Ίσαρη γύρω στα 1920. Δεξιά διακρίνεται το Παλαιό Σχολείο-κληροδότημα Συγγρού (βλέπε βέλος)\nΤο 1925 η Αδελφότητα των εν Ουάσινγκτον Αμερικής Ισαραίων, αποφάσισε την ανέγερση σύγχρονου διδακτηρίου στο Ίσαρη. Γι αυτό το σκοπό έγινε έρανος και συγκεντρώθηκε το ποσό των 5.000 δολαρίων, το οποίο και έλαβε η κοινότητα μέσω κατάθεσης στο υποκατάστημα της Εθνικής Τράπεζας Μεγαλόπολης. Η έρευνα στο Ιστορικό Αρχείο της Εθνικής Τράπεζας δεν ανέδειξε κάποιο αποδεικτικό έγγραφο, προφανώς λόγω παλαιότητας της συναλλαγής.\nΛίγο καιρό αργότερα, η επιτροπή εκλογής οικοπέδου επισκέφτηκε το Ίσαρη και αποφάνθηκε ότι το νέο διδακτήριο έπρεπε να οικοδομηθεί στην άκρη της δυτικής πλευράς του χωριού, σε οικόπεδο ιδιοκτησίας Αποστόλου Ρούσσου, στη θέση Αμπάρα. Να σημειωθεί ότι η εν λόγω έκταση εξασφάλιζε τα προς το ζην στον Απόστολο Ρούσσο όντας ένας ,από τους μεγαλύτερους, αμπελώνες του χωριού.\nΦωτογραφία Νέου Δημοτικού γύρω στο 1933\nΣπάνια φωτογραφία του Νέου Δημοτικού Σχολείου το 1933\nΗ Πρωτοβάθμια εκπαίδευση ακολούθησε και αυτή, την ερημοποίηση της υπαίθρου μετά τον Β’ Παγκόσμιο Πόλεμο. Ενδεικτική αυτής είναι μία υπάρχουσα στατιστική, που επιβεβαιώνει την πληθυσμιακή μεταπολεμική κατάρρευση του Ίσαρη. Το έτος 1948-1949 το σχολείο είχε συνολικά 103 μαθητές (68 άρρενες – 35 θήλεις). Το 1958-1959 είχε 56 (33 άρρενες-23 θήλεις). Το 1968-1969 είχε 44 μαθητές (24 άρρενες-20 θήλεις).\nΠολλοί αξιόλογοι, εξαιρετικής μόρφωσης και δυναμικοί δάσκαλοι υπηρέτησαν στο Ίσαρη. Ο πρώτος, μετά την απελευθέρωση, γνωστός Ισαραίος διδάσκαλος φέρεται να είναι ο Παπα-Λεωνίδας Οικονομόπουλος (περί τα 1860 έως το 1900), ο οποίος ήταν απόφοιτος της Ριζαρείου Σχολής.\nΩστόσο, και άλλοι, μη Ισαραίοι δάσκαλοι υπηρέτησαν στο Ίσαρη, όπως ο Γιάννης Αποστολόπουλος, από τα Παραδείσια, η Ολυμπία Λυμπέρη Βασιλοπούλου ( το γένος Ρουμβούτσου), ο Νικ. Καστραντάς, ο Ιωάννης Παπαηλίου. Επίσης στο δημοτικό θηλέων , περί το 1895 φέρονται ως διδασκάλισσες η Κορίνα Παπαντώνη, η Ουρανία Λέρτου, η Όλγα Παπαντώνη, η Μαρία Κροντήρη κ.α. Νεώτεροι διδάσκαλοι φέρονται οι : Δήμητρα Αντροπούλου, Δημήτριος Βίγλας, Ασημίνα Γιαννοπούλου, Παναγιώτα Καρακάση, Ελένη Κατριβάνου, Αφροδ. Κουτσουρέλη, Αντ. Κωστοπούλου, Ματίνα Μαλάτου, Βασίλειος Μερτζιώτης, Χρ. Μπογιούκος, Σωτήριος Μπουζιάνης, Κων/νος Νιάμτσιος, Κων/νος Νικολόπουλος, Αθαν. Παπαγεωργίου, Λεων. Παπαθανασίου, Άννα Πέτρα, Γεωργία Πετροπούλου, Αικατερίνη Πλαγιανάκου, Περικλής Πούλος, Νικόλαος Ρουμπιές, Κων/νος Ρούπας, Ανδρέας Στασινόπουλός, Κων/νος Στρουμπούλος, Ελένη Τσενέ, Κρυστάλλω Χασάπη, Φωτεινή Χρονοπούλου. Τελευταία δασκάλα του Δημοτικού Σχολείου στην Αμπάρα φέρεται η Αικατερίνη Λαμπρακοπούλου το 1985.\nΔιδάσκαλοι του Ελληνικού Σχολείου Ίσαρη φέρονται πριν το 1900 οι Θ. Θεοφανόπουλος (περί το 1881) και Δημ. Σταθόπουλος ( από την οικογένεια των Καρμιραίων). Ακολούθησαν οι Βελησ. Παπαγεωργίου, Δημ. Τριαντόπουλος, Παν. Οικονομίδης (Σχολάρχης), Κων. Παπασπυρίδης, Βασ. Τσαφαράς από τα Λαγκάδια, Μιχ. Κίντζιος, Μ. Κωνσταντόπουλος (Σχολάρχης), Χρ. Παναγάκης, Κ Μυσίρης, Ι. Καραλέκας, Δ. Αναγνωστόπουλος, Ν. Παπαγιαννόπουλος, Αρ. Φιλδισάκος, Αγαπ. Ιωαννίδης κ.α.\nΤελευταίοι καθηγητές στο Σχολαρχείο του Ίσαρη υπηρέτησαν οι Ισαραίοι καθηγητές Στέφ. Κώτσιρας και Κωνστ. Καντής. Σε ότι αφορά τον πρώτο, γίνεται γνωστό από το Απολυτήριο του παππού μου, Αθανασίου Παναγιώτου Ρούσσου, το οποίο με ιδιαίτερη περηφάνια δημοσιεύω, ότι πράγματι υπήρξε Σχολάρχης τη χρονιά 1927-1928. Αναδεικνύεται επίσης, η διδακτέα ύλη της εποχής η οποία ήταν: Θρησκευτικά, Αρχαία Ελληνικά, Νέα Ελληνικά, Μαθηματικά, Γαλλικά, Ιστορία, Γεωγραφία, Φυσική καθώς και Καλλιτεχνικά και Γυμναστική.\nΑπολυτήριο Αθανασίου Παν. Ρούσσου, 14 Ιουλίου 1928\nΦωτογραφία Νέου Δημοτικού γύρω στο 1951\nΟ δάσκαλος Ανδρέας Μποζιώτης, ο οποίος έδωσε μεγάλο αγώνα για την ίδρυση του σχολείου έγραψε το ακόλουθο ποίημα, το οποίο απαγγέλθηκε στα εγκαίνια από τον μαθητή του Μπίλη Ξηρόκωστα και προκάλεσε δάκρυα χαράς και συγκίνησης.\nβ) Κυριακόπουλου Δημ. Ίσαρη 1972.


Lufthansa: Η ιστορία της αεροπορίας στο σαλόνι σας! - Omorfa Taxidia\nΑρχική » Ειδήσεις » Αεροπορικά » Lufthansa: Η ιστορία της αεροπορίας στο σαλόνι σας!\nΑντί να στείλει τα παλαιά της αεροσκάφη για παλιοσίδερα, η Lufthansa χρησιμοποιεί μέρη τους για να κατασκευάσει έπιπλα. Το περασμένο φθινόπωρο, η συλλογή Lufthansa Upcycling Collection κυκλοφόρησε για πρώτη φορά αποκλειστικά στο Lufthansa WorldShop, εξαντλήθηκε μέσα σε λίγες εβδομάδες.\nΟι λάτρεις των αεροπορικών ταξιδιών και οι υποστηρικτές της βιωσιμότητας, μπορούν να φέρουν και πάλι την ιστορία της αεροπορίας στο σαλόνι τους. Η δημοφιλής συλλογή επανακυκλοφορεί με νέα κομμάτια υψηλού σχεδιασμού και αισθητικής. Η νέα σειρά δημιουργήθηκε σε συνεργασία με τις εταιρείες Lufthansa, Miles & More και Lufthansa Technik από διαφορετικά τμήματα παροπλισμένου αεροσκάφους της Lufthansa, που ανακυκλώθηκε. Τα μοναδικά προϊόντα της συλλογής, κατασκευασμένα από το ιστορικό αεροσκάφος «Papa Alpha» είναι τώρα διαθέσιμα προς αγορά στο Lufthansa WorldShop.\nΗ περιπετειώδης ιστορία του «Papa Alpha»..\nΔύο τουριστικές εκθέσεις στην Αθήνα!\nΜε την Sky Express θα φτάσει το Άγιο Φως σε οκτώ ελληνικά νησιά!


Survivor ΝΕΑ: Επική νίκη Αγγελόπουλου! Έπαιξε 15 φορές!\nΒρίσκεστε εδώ:Αρχική»Blog View»ΤV νέα»Survivor»Survivor ΝΕΑ: Επική νίκη Αγγελόπουλου! Έπαιξε 15 φορές!\nBy gossip στο άρθρο\t 19 Ιουνίου 2017 : 10:54 πμ Survivor\nΠροηγούμενο Άρθρο«Η δίαιτα είναι για τους πλούσιους» Η Καίτη Φίνου εξηγεί γιατί ψάχνει πλαστικό!\nΕπόμενο Άρθρο Μπο: «Ο Χανταμπάκης σκεφτόταν πολύ. Ήταν εριστικός, το είδαμε όλοι…»!


Στα 357 δισ. ευρώ «σκαρφάλωσε» το δημόσιο χρέος – Η πορεία εσόδων και δαπανών – FANNEWS.GR\nΣτα 357 δισ. ευρώ «σκαρφάλωσε» το δημόσιο χρέος – Η πορεία εσόδων και δαπανών\nJanuary 21, 2022 NewsRoom ΟΙΚΟΝΟΜΙΑ 0\nΑύξηση του δημοσίου χρέους κατά περίπου 20 δισ. ευρώ μέσα σ’ ένα χρόνο, δείχνουν τα στοιχεία της Ελληνικής Στατιστικής Αρχής για τους τριμηνιαίους μη χρηματοοικονομικούς λογαριασμούς Γενικής Κυβέρνησης. Στο τέλος του γ΄ τριμήνου πέρυσι το χρέος της χώρας μας ανήλθε στα 357,295 δισ. ευρώ, έναντι 337,666 δισ. ευρώ το αντίστοιχο τρίμηνο του 2020.\nΣημαντική αύξηση σημείωσαν τα συνολικά έσοδα. Ανήλθαν σε 22,856 δισ. ευρώ από 21,058 δισ. ευρώ το γ’ τρίμηνο του 2020. Οι φόροι στο εισόδημα και την περιουσία ήταν 4,045 δισ. ευρώ (17,7% των συνολικών εσόδων) από 2,773 δισ. ευρώ (13,2% των συνολικών εσόδων).\nΟι κοινωνικές εισφορές ανήλθαν σε 6,944 δισ. ευρώ (30,4% των συνολικών εσόδων) από 6,817 δισ. ευρώ (32,4% των συνολικών εσόδων) το γ’ τρίμηνο του 2020.\nΟι συνολικές δαπάνες της Γενικής Κυβέρνησης ανήλθαν σε 23,703 δισ. ευρώ από 23,536 δισ. ευρώ το γ’ τρίμηνο του 2020, ενώ οι πρωτογενείς δαπάνες ήταν 22,592 δισ. ευρώ από 22,311 δισ. ευρώ. Οι αμοιβές εξηρτημένης εργασίας διαμορφώθηκαν σε 5,594 δισ. ευρώ (23,6% των συνολικών δαπανών) από 5,556 δισ. ευρώ (23,6% των συνολικών δαπανών).\nΟι κοινωνικές παροχές ανήλθαν σε 10,150 δισ. ευρώ (42,8% των συνολικών δαπανών) από 9,644 δισ. ευρώ (41% των συνολικών δαπανών). Ενώ οι επιδοτήσεις ήταν 1,433 δισ. ευρώ (6% των συνολικών δαπανών) από 1,554 δισ. ευρώ (6,6% των συνολικών δαπανών) το γ’ τρίμηνο του 2020.\nΡεπορτάζ: Κώστας Τσάβαλος\nΤουρισμός: Πήγαν καλά τον Νοέμβριο καταλύματα και εστίαση\nΌμικρον 2: Κρούσματα και στην Ελλάδα.\n«Κόκκινο τηλέφωνο» για τους Επιτελάρχες ΗΠΑ – Ρωσίας: Μίλησαν για «θέματα ασφαλείας που εγείρουν ανησυχίες»\nΠαρέμβαση Βαγγέλη Μαρινάκη στην τηλεδιάσκεψη της Λιγκας\nΠέθανε λόγω του κορονοιού ο κορυφαίος συνθέτης Βαγγέλης Παπαθανασίου


20 Έξυπνες Ιδέες Αποθήκευσης - Toftiaxa.gr\n20 Έξυπνες Ιδέες Αποθήκευσης\nin βάζα, Κατασκευές για το σπίτι, Χρήσιμα\nby toftiaxa.gr 2 Νοεμβρίου, 2016, 8:42 μμ 160 Views\nΕάν προσπαθείτε να οργανώσετε το σπίτι σας, δείτε παρακάτω μερικές έξυπνες ιδέες για να εξασφαλίσετε περισσότερο χώρο.\n1. Αγοράστε ένα κρεβάτι με αποθηκευτικό χώρο.\n2. Τοποθετήστε ξύλινα κιβώτια στον τοίχο για να αποθηκεύσετε ρούχα, βιβλία, παιχνίδια και άλλα αντικείμενα.\n3. Πηγαίνοντας κάθετα είναι ο καλύτερος τρόπος για να μεγιστοποιήσετε τον αποθηκευτικό χώρο καθώς και να χρησιμοποιήσετε χώρους που φαινομενικά φαίνονται άδειοι.\n4. Πάρτε μια απλή ραφιέρα.\n5. Χρησιμοποιήστε ένα ξύλινο ντουλάπι για τα εργαλεία του κήπου σας.\n6. Κρεμάστε τα κοσμήματα σας σε ένα ανοιχτό ράφι.\n7. Αποθηκεύστε τα παιχνίδια σε πλαστικά κουτιά.\n8. Κρύψτε τα παπούτσια σας σε μια κομψή ξύλινη παπουτσοθήκη.\n9. Χρησιμοποιήστε σακούλες πάνω από το πλυντήριο ως πρόσθετη μονάδα αποθήκευσης.\n10. Βάλτε ανοικτά χαμηλά ντουλάπια ώστε τα παιδιά να μπορούν εύκολα να αποθηκεύουν τα παιχνίδια τους.\n11. Αποθήκευση κάτω από την μπανιέρα!\n12. Ντουλαπα μέσα σε εσωτερική σκάλα.\n13. Κρεμάστε τα κασκόλ στην πόρτα.\n14. Χρησιμοποιήστε στην κουζίνα βάζα σε διάφορα μεγέθη.\n15. Φτιάξτε ένα κελάρι κάτω από μια σκάλα.\n16. Μοντέρνα βιβλιοθήκη.\n17. Έξυπνη αποθήκευση πιάτων.\n18. Άγκιστρα τοίχου!\n19. Επιτοίχια ντουλάπια για παιδικό δωμάτιο.\n20. Οργανώστε θεαματικά τα καλλυντικά σας.\nfotos via decorhomeideas\nΔείτε επίσης – 10 μικρά σαλόνια, 10 μεγάλες ιδέες για να τα διακοσμήσετε!\nPrevious article Πώς να φτιάξουμε Μπισκότα Τάρανδους με το κουπάτ gingerbread boy!\nNext article Πώς να φτιάξουμε τους δικούς μας Πίνακες με Αλουμινόχαρτο\nΠώς να φτιάξουμε Μπισκότα Τάρανδους με το κουπάτ gingerbread boy!


Η μεταμόρφωση της 8χρονης που ζύγιζε 190 κιλά! Ήταν το παχύτερο παιδί στον κόσμο\nΑρχική/viral/Η μεταμόρφωση της 8χρονης που ζύγιζε 190 κιλά! Ήταν το παχύτερο παιδί στον κόσμο\n«Σκότωσα τη Mary Rose γιατί φώναζε»- Ο 35χρονος «Ορέστης» είχε επαφές με άλλες τέσσερις εξαφανισμένες γυναίκες\nΗ Μητέρα του έπαιρνε Ναρκωτικά όσο ήταν Έγκυος. Τώρα, θα πρέπει να πληρώσει ο Γιος της για τα Λάθη της\nΔεν θα πιστεύετε τι «έπιασε» η κάμερα σούπερ μάρκετ! (photos)\nΟ κακός χαμός στην Πάτρα: Πατέρας έπιασε την κόρη του να “το κάνει” σε αυτοκίνητο με μεσήλικα και…


Εμφάνιση άρθρων βάσει ετικέτας: ελληνικό ριγανέλαιο\nΔευτέρα, 12 Οκτωβρίου 2015 07:59\nΤα οφέλη από το περγαμόντο στην υγεία\nΤο περγαμόν ή περγαμόντο ή Citrus aurantium bergamia ή Citrus bergamica ανήκει στην οικογένεια των Ρουτιδών, δηλαδή τα εσπεριδοειδή (πορτοκαλιά, νερατζιά η κιτρομηλιά, μανταρινιά, λεμονιά, κίτρος και γκρέιπφρουτ).\nΤα εσπεριδοειδή είναι χειμερινά φρούτα, αλλά συντηρημένα σε χαμηλές θερμοκρασίες τα έχετε όλο το χρόνο.\nΤο περγαμόντο είναι μικρό δέντρο με φύλλα προμήκη, ωοειδή και μίσχους πτερυγιοφόρους. Οι καρποί του είναι μεγάλοι σε σχήμα αχλαδιού ή λεμονιού και χρώμα κίτρινο ή πορτοκαλί. Φλοιός χονδρός και σάρκα ξινόπικρη.\nΧρήσιμα μέρη περγαμόντου\nΕίναι τα φύλλα, οι ανθοί και ολόκληρα τα φρούτα (φλούδα, σάρκα, σπόροι)\nΔραστικές ουσίες περγαμόντου\nΠεριέχουν φλαβονοειδή, αιθέριο έλαιο, βιταμίνες Α, Β1, Β2, Β3, Β6, C, E, P, οργανικά οξέα, φυλλικό οξύ, σάκχαρα, ανόργανα άλατα ασβεστίου, καλίου, φωσφόρου, μαγνησίου, νατρίου, σιδήρου και κοβαλτίου. Το αιθέριο λάδι τους περιέχει τερπενικούς υδατάνθρακες, αλκοόλες, λεμονέλιο και ανθρανιλικό μεθύλιο.\nΤα φύλλα τους περιέχουν ένα γλυκοσίδιο, την εσπεριδίνη και μια πικρή ουσία την λεμονίνη.\nΤα άνθη τους περιέχουν αιθέριο λάδι που αποτελείται από υδατάνθρακες, αλκοόλες και ανθρανιλικό μεθύλιο.\nΗ πράσινη φλούδα των καρπων τους περιέχει αιθέριο λάδι με κύριο συστατικό το λεμονένιο και πικρές ουσίες την αουραντιαμαρίνη και την εσπεριδίνη.\nΗ κίτρινη φλούδα των καρπών τους περιέχει τέφρα, πηκτίνη, οργανικά οξέα, όπως το κιτρικό και μηλικό οξύ, φλαβονοειδή, γλυκοσίδια, όπως την εσπεριδίνη, ναριγγίνη και αιθέριο λάδι.\nΤο περγαμόντο αποτελεί το πιο αρωματικό φρούτο της οικογένειας των εσπεριδοειδών.\nΕίναι χρήσιμο στη ζαχαροπλαστική και φτιάχνεται γλυκό από τη φλούδα του.\nΤο αιθέριο λάδι της φλούδας του χρησιμοποιείται στην αρωματοθεραπεία και λαμβάνεται πιέζοντας το κίτρινο μέρος της φλούδας.\nΗ αρωματοθεραπεία χρησιμοποιεί αρωματικά υγρά, όπως έλαια, βάμματα, αρώματα, λοσιόν και αποστάγματα που παράγονται από τα αιθέρια έλαια των αρωματικών φυτών για θεραπευτικούς σκοπούς. Η χρήση τους μπορεί να είναι και εσωτερική, όπου χρησιμοποιούνται μόνο λίγες σταγόνες με μέλι, αλλά και εξωτερική.\nΕξωτερικά τα αιθέρια έλαια χρησιμοποιούνται με εισπνοές, γιατί κατευνάζουν τα νεύρα και βοηθούν σε λιποθυμίες.\nΜε θεραπευτικά μπάνια ξεκουράζουν, ηρεμούν, τονώνουν, δυναμώνουν τον οργανισμό έναντι των μολύνσεων και βοηθούν τον οργανισμό να ξεπεράσει διάφορες λοιμώξεις.\nΜε επαλείψεις και μασάζ ξεκουράζουν, ηρεμούν, τονώνουν και θεραπεύουν.\nΤο αιθέριο έλαιο περγαμόντου έχει ηρεμιστικές, αντιφλεγμονώδεις και αντισηπτικές ιδιότητες και συστήνεται σε αναπνευστικά προβλήματα, σε κατάθλιψη που συνοδεύεται με αγωνία και στην περιποίηση προσώπου.\nΜε θεραπευτικά μπάνια κρύα ή ζεστά χρησιμοποιείται σε συνδυασμό με τα αιθέρια έλαια μέντας και βασιλικού.\nΜε μασάζ βοηθά σε φλεγμονές του ουροποιητικού και αναπαραγωγικού συστήματος σε άνδρες και γυναίκες, όπως μητρίτιδες και προστατίτιδες.\nΜε ατμόλουτρα και μασάζ με κρέμες που περιέχουν αιθέριο έλαιο περγαμόντου συστήνεται για περιποίηση προσώπου σε ακμή και κυρίως στα λιπαρά δέρματα.\nΣυστήνεται για αποστήματα, μώλωπες και πληγές γιατί βοηθά στη διάνοιξη και την επούλωση.\nΜε εισπνοές συστήνεται σε φλεγμονές του αναπνευστικού και σε βρογχικά.\nΑραιωμένο με νερό για πλύσεις και γαργάρες της στοματικής κοιλότητας, για καταπολέμηση της άσχημης μυρωδιάς του στόματος, σε αγγίνα, φλεγμονές της γλώσσας και της στοματικής κοιλότητας.\nΕίναι το καλύτερο από τα αρωματικά έλαια για την τόνωση του οργανισμού σε ψυχολογικά και συναισθηματικά προβλήματα, όπως το στρες, η ένταση και η κατάθλιψη. Μπορεί να χρησιμοποιηθεί σε μασάζ, θεραπευτικά μπάνια και σε αρωματικά χώρου. Βάλτε το σαν άρωμα. Χρησιμοποιείται και σε γυναικεία και σε αντρικά αρώματα.\nΣε συνδυασμό με ευκαλυπτέλαιο ενισχύει τις ιδιότητές του κατά των ιών, της γρίπης και του έρπητα. Ο συνδυασμός τους κάνει για μασάζ και ανακούφιση πόνων από έρπητα ζωστήρα.\nΤέλος με ψεκασμό των των φυτών, απωθεί τα κατοικίδια ζώα να τα πλησιάζουν. Το ίδιο ισχύει και για τα έντομα.\nΕτοιμάστε ένα θεραπευτικό μπάνιο που είναι δροσιστικό, τονωτικό και ανανεώνει τις δυνάμεις του οργανισμού. Αναμείξτε 4 σταγόνες αιθέριο έλαιο περγαμόντου, 3 σταγόνες αιθέριο έλαιο μέντας και 2 σταγόνες έλαιο βασιλικού και διαλύστε τα σε πενταπλάσια ποσότητα λιπαρού λαδιού ή καθαρού οινοπνεύματος πριν τα βάλετε στο μπάνιο. Μπορείτε να βράσετε και αποξηραμένα φυτά σε αναλογίες 4:3:2.\nΗ φλούδα του περγαμόντου ξηραμένη σε σκόνη αντικαθιστά τη βανίλια στη ζαχαροπλαστική.\nΔιαβάστηκε 1401 φορές Τελευταία τροποποίηση στις Δευτέρα, 12 Οκτωβρίου 2015 09:28\nΠερισσότερα σε αυτή την κατηγορία: « Χρήσιμες ιατρικές συνταγές με προυνέλλα Χρήσιμες ιατρικές συνταγές με τριφύλλι »


Διατροφή και ποδόσφαιρο • speaker.gr\nAdmin 7 Αυγούστου 2017 0 0 531\n* Από τη Ζωή Γιαννακάκη\nΣε ένα ομαδικό άθλημα όπως είναι το ποδόσφαιρο η νίκη και η ήττα εξαρτάται από πολλούς παράγοντες.\nΌμως είναι γεγονός ότι η υιοθέτηση ενός καλού διαιτολογίου, αυξάνει σημαντικά τις πιθανότητες για νίκη, βελτιώνοντας τη δυνατότητα των αθλητών να φτάσουν στο μέγιστο επίπεδο της φυσικής τους απόδοσης.\nΣτο ποδόσφαιρο κάθε αθλητής εκτελεί διαφορετικά είδη άσκησης, όπου η ένταση αλλάζει ανά πάσα στιγμή.\nΓια παράδειγμα, ένας αθλητής μπορεί να στέκεται στο 12ο λεπτό του αγώνα και να δίνει το maximum των δυνατοτήτων του στο 13ο λεπτό.\nΑυτή η κατάσταση καθιστά την εμφάνιση της κόπωσης τελείως απρόβλεπτη χρονικά αλλά και διαφορετική για τον κάθε αθλητή.\nΓια να επιβραδύνουμε την κούραση πρέπει να κατανοήσουμε τη φύση των καυσίμων που χρησιμοποιούνται σε αθλήματα όπως το ποδόσφαιρο. Και κυρίαρχα καύσιμα στο ποδόσφαιρο είναι οι υδατάνθρακες,είτε αυτοί βρίσκονται αποθηκευμένοι στον ασκούμενο μυ, είτε φτάνουν στο μυ με τη κυκλοφορία του αίματος.\nΗ χρησιμότητα των πρωτεϊνών είναι ακόμη ασαφής .Έρευνες όμως, συνεχούς άσκησης σε σταθερή ένταση, έχουν δείξει ότι οι πρωτεΐνες μπορούν να αποδώσουν μόλις το 10% των συνολικών χρησιμοποιούμενων καυσίμων.\nΟι υδατάνθρακες είναι αυτοί που προάγουν γεμάτες δεξαμενές μυϊκού γλυκογόνου σύμφωνα με μελέτες.\nΈτσι λοιπόν το προαγωνιστικό γεύμα πρέπει να αποτελείται από τροφές που θα διατηρήσουν τη γλυκόζη σε υψηλά επίπεδα στο αίμα.\nΠαρ’ όλα αυτά ένα ισορροπημένο διαιτολόγιο προϋποθέτει την εφαρμογή του για μακρύ χρονικό διάστημα. Θα ήταν ουτοπία να πιστέψει κανείς ότι η κατανάλωση μαγικών τροφών πριν τον αγώνα οδηγεί σε μεγιστοποίηση της απόδοσης.\nΠροτείνονται ,400 kcal από υδατάνθρακες στο προαγωνιστικό γεύμα, καθώς μικρότερη ποσότητα είναι ανεπαρκής για να αναπληρώσει τις αποθήκες μυϊκού γλυκογόνου, ενώ μεγαλύτερη μπορεί να επιφέρει υπογλυκαιμία κατά την άσκηση. Πριν από τον αγώνα προτείνεται επίσης η πρόσληψη αθλητικών ποτών.\nΗ χρησιμότητα των λιπών σε ένα προαγωνιστικό γεύμα παραμένει αμφιλεγόμενη.\nΜελέτες έχουν δείξει ότι γεύμα πλούσιο σε λίπη μπορεί να «εξοικονομήσει γλυκογόνο» καθώς αυξάνονται σημαντικά τα ελεύθερα λιπαρά οξέα στο αίμα.\nΈτσι λοιπόν ένα τέτοιο γεύμα φαίνεται να είναι ευεργετικό πριν τον αγώνα αρκεί να μην ξεπερνά τις 200kcal.Ποσότητα μεγαλύτερη ενδεχομένως να προκαλέσει γαστρεντερικές διαταραχές , εντερικές συσπάσεις, διάρροια ,ζάλη και ναυτία.\nΟι πρωτεΐνες στο προαγωνιστικό γεύμα ενώ φαίνεται να μειώνουν τη πείνα και την υπογλυκαιμία κατά την άσκηση καλό είναι να αποφεύγονται καθώς η μεταβολική τους διαδικασία αυξάνει το μεταβολισμό και κατ’ επέκταση προκαλεί αύξηση της θερμοκρασίας του σώματος γεγονός που επιδρά δυσμενώς στη θερμορύθμιση ιδιαίτερα όταν η άσκηση λαμβάνει χώρα σε θερμό περιβάλλον.\nΕπιπλέον οι πρωτεΐνες στον οργανισμό κατά τη διάσπαση τους απαιτούν πολύ νερό για την αποβολή τους μέσω των ούρων, γεγονός που μπορεί να επιτείνει την αφυδάτωση.\nΣυμπερασματικά λοιπόν πρέπει να αποφεύγονται πριν τον αγώνα.\nΕπίσης, 2-3 φλιτζάνια καφέ μια ώρα πριν τον αγώνα μπορεί να βελτιώσει την απόδοση μόνο σε αθλητές που δεν καταναλώνουν τακτικά καφεΐνη.\nΕίναι αξιοσημείωτο όμως ότι η επαρκής κατανάλωση υδατανθράκων πριν τον αγώνα μπορεί να εξουδετερώνει τη δράση της.\nΕπιπλέον ποτά που περιέχουν καφεΐνη αυξάνουν τη παραγωγή ουρίας και μειώνουν την ενυδάτωση κατά την άσκηση. Επίσης η καφεΐνη μπορεί να προκαλέσει υπέρταση ταχυκαρδία και νευρικότητα.\nTα αλκοολούχα ποτά αποκλείονται καθώς το αλκοόλ είναι κατασταλτικό του κεντρικού νευρικού συστήματος και επιδρά δυσμενώς στις ψυχοκινητικές ικανότητες.\nΤέλος, ενδείκνυται στο προαγωνιστικό γεύμα επαρκής πρόσληψη υγρών.\nΑυτό προφυλάσσει από την αφυδάτωση ιδιαίτερα αθλητές που ιδρώνουν πολύ.\nΗ κατανάλωση ζωμού κρέατος μπορεί να προστατέψει από την απώλεια μετάλλων κατά την εφίδρωση. Καλό είναι ο όγκος της τροφής πριν τον αγώνα να είναι περιορισμένος καθώς μεγάλη ποσότητα μπορεί να προκαλέσει ναυτία, φούσκωμα λήθαργο κ.α.\nΤο προαγωνιστικό γεύμα πρέπει να καταναλώνεται 3-4 ώρες πριν τον αγώνα.\nΗ πρόσληψη υψηλής ποσότητας υδατανθράκων πριν τον αγώνα (30-45 λεπτά πριν) σε μορφή γεύματος ή ποτού μπορεί να προκαλέσει υπογλυκαιμία και μείωση της απόδοσης σε κάποια άτομα. Αυτά τα άτομα θα πρέπει να καθυστερήσουν την πρόσληψη υδατανθράκων μέχρι την ώρα της προθέρμανσης ή λίγα λεπτά πριν την έναρξη του αγώνα.\nΌταν αναφερόμαστε σε αθλήματα όπως το ποδόσφαιρο δε πρέπει να ξεχνάμε τη διαφορετική θέση που έχει κάθε αθλητής. Για παράδειγμα οι τερματοφύλακες εκτελούν τελείως διαφορετική άσκηση από την υπόλοιπη ομάδα, άρα πρέπει να αντιμετωπίζονται σαν ξεχωριστή ομάδα και όχι όπως το σύνολο.\nΣυνίσταται επαρκής κατανάλωση πρωινού και κατανάλωση γεύματος νωρίς το μεσημέρι 3-4 ώρες πριν τον αγώνα συνολικής θερμιδικής απόδοσης 500-700kcals\n200g.μαρούλι, καρότο και 1κ.γ.ελαιόλαδο.\n1 ώρα πριν τον αγώνα :1 μπανάνα\nΣπούδασε στο Dietitian/Nutritionist\nκαι τη Ψυχογενή Παχυσαρκία.\n« F.L.: Στα Τρίκαλα και ο Χιντζίδης Previous Post\nS.L.: Έντονη η δυσαρέσκεια της ΑΕΛ για τον Βαλιώτη » Next Post


Πως θα είναι ο κόσμος σου σε δέκα χρόνια; – Real Politics\nΠως θα είναι ο κόσμος σου σε δέκα χρόνια;\nΘα υπάρχει Ευρωπαϊκή Ένωση; Θα εξακολουθεί το δολάριο να είναι το ισχυρό νόμισμα του πλανήτη; Θα έχει αναπτυχθεί το παραλιακό μέτωπο του Φαλήρου ή θα έχουν λιώσει οι πάγοι και η Πολιτεία θα αποκτήσει παραλία;\nΜία πρώτη παρατήρηση είναι ότι κάθε πιθανή οπισθοχώρηση των ΗΠΑ ή της Ευρώπης από τις κεκτημένες θέσεις τους στην διεθνή πολιτική και οικονομική σκακιέρα θα καλυφθεί αυτόματα από κάποιον από τους διεθνείς ανταγωνιστές τους.\nΥπάρχουν πολλοί παίκτες που καιροφυλακτούν για να αρπάξουν μία ευκαιρία και να αυξήσουν την επιρροή και την ισχύ τους.\nΟ κόσμος της Δύσης, πάντως, έχει εμφανή τα στοιχεία της κόπωσης.\nΟ μέχρι σήμερα πανίσχυρος συνασπισμός των ΗΠΑ και της Ευρώπης δοκιμάζει την μεταξύ τους σχέση και δείχνει να μην είναι σε θέση να διαχειριστεί τις νέες συνθήκες που διαμορφώνονται στην αγορά από την απαίτηση των ανταγωνιστών τους να αυξήσουν το μερίδιό τους στην πίτα.\nΗ εκλογή Τραμπ είναι ένα γεγονός που μπορεί να λειτουργήσει αλυσιδωτές αντιδράσεις και να ανατρέψει ισορροπίες δεκαετιών.\nΗ αλήθεια είναι ότι ο Τραμπ δεν θα ερχότανε αν ο κόσμος ήθελε κάτι διαφορετικό.\nΚατά τα φαινόμενα οι ΗΠΑ θέλουν να δοκιμάσουν στο επόμενο διάστημα μία φάση απομονωτισμού. Οι άνθρωποι εκεί δείχνουν να πιστεύουν ότι αν επιστρέψουν στην βάση τους θα μπορούν να διαχειριστούν καλύτερα τις τύχες τους.\nΜένει να δούμε αν αυτή η πολιτική θα ακολουθηθεί από τον Τραμπ μέχρι το τέλος ή αν θα βάλει αρκετό νερό στο κρασί του και θα υπηρετήσει πιο πιστά τα μεγάλα οικονομικά συμφέροντα ή τις προεκλογικές του εξαγγελίες.\nΟι σχέσεις των ΗΠΑ με την Ευρώπη, πάντως, δεν χαλάνε εξαιτίας του Τραμπ. Είναι χαλασμένες εδώ και πολύ καιρό, τουλάχιστον όσο διαρκούν οι οικονομικές αψιμαχίες που λαμβάνουν χώρα.\nΤα υψηλά πρόστιμα σε ευρωπαϊκές εταιρείες που δραστηριοποιούνται στις ΗΠΑ και η αντίδραση των Ευρωπαίων με την φορολογία των αμερικανικών εταιρειών στην Ευρώπη, είναι μερικά δείγματα της διαμάχης. Και σε κάθε περίπτωση δεν μπορούμε να ισχυριστούμε ότι πρόκειται για φάρσες μεταξύ παλιόφιλων που συναντούνται έπειτα από χρόνια.\nΠερισσότερο μοιάζει με έναν παλιό έρωτα που τείνει να μετατραπεί σε μεγάλη έχθρα. Η διαφύλαξη της σχέσης σε ένα κάποιο επίπεδο ίσως και να απαιτεί τον χωρισμό. Αν αυτός θα είναι μια μικρή παρένθεση ή κάτι περισσότερο, αυτό είναι κάτι που μένει να αποδειχτεί στην πράξη.\nΤο μοντέλο της Ευρωπαϊκής Ένωσης, πάντως, όπως το γνωρίζουμε σήμερα είναι απόρροια μιας άλλης πιο στενής σχέσης των ΗΠΑ και της Ευρώπης.\nΟι νικητές του Δευτέρου Παγκοσμίου Πολέμου θέλησαν να κτίσουν τον νέο κόσμο και η Ενωμένη Ευρώπη ήταν ένα κομμάτι αυτού του «νέου».\nΣήμερα το νέο έχει γίνει παλιό και ο μεγάλος πάτρωνας, ο υπερατλαντικός φίλος μας, δείχνει να έχει άλλες προτεραιότητες.\nΗ Ενωμένη Ευρώπη είχε μία προοπτική, αυτή της στενότερης συνεργασίας με τις ΗΠΑ. Αν οι ΗΠΑ εγκαταλείπουν αυτή την στρατηγική πολιτική επιλογή, τότε υπονομεύεται η αρχιτεκτονική της ίδιας της Ευρώπης.\nΤι θα κάνει η Ευρώπη; Θα συνεχίσει να στηρίζεται στο κοινό της νόμισμα ή θα κάνει μερικά βήματα περισσότερα προς την ενοποίησή της; Οι ευρωπαϊστές θα θέλαμε το τελευταίο. Να δούμε μία μεγάλη και ισχυρή Ευρώπη.\nΤο ερώτημα είναι το πώς! Έχουμε ξεμείνει από ιδέες.\nΤο ευρώ δεν είναι και τόσο κοινό νόμισμα, όταν σε κάθε χώρα υπάρχει διαφορετική φορολογική πολιτική και προσφέρονται διαφορετικά επιτόκια. Επίσης, πολύ δύσκολα οι μεγάλες χώρες θα δεχτούν να χάσουν μέρος της εθνικής τους κυριαρχίας για να προχωρήσουν την πολιτική Ένωση.\nΟ φόβος της αποτυχίας είναι σοβαρός ανασταλτικός παράγοντας για κάτι τέτοιο.\nΑπό την άλλη πλευρά, η διάλυση της Ένωσης δεν έχει να προσφέρει κάτι καλό. Αν η ΕΕ αντιμετωπίζει σήμερα προβλήματα, αυτά θα είναι μεγαλύτερα στο μέλλον για τα κράτη που θα βγουν μέσα από μία διαδικασία διάλυσης.\nΌσο καιρό οι μεγάλοι της Ευρώπης θα μοιράζουν μεταξύ τους τα ασημικά, οι νέοι μεγάλοι παγκόσμιοι παίκτες θα τους κερδίζουν αγορές.\nΗ Ευρώπη είναι υποχρεωμένη να βρει λύσεις, εφόσον δεν θέλει να έρθει αντιμέτωπη με ένα από τα μεγαλύτερα κραχ στην Ιστορία της ανθρωπότητας.\nΑλλά η ίδια η Ιστορία έχει πολλές φορές δείξει ότι το Happy end γράφεται μόνο στον κινηματογράφο. Στον πραγματικό κόσμο τα πράγματα εξελίσσονται αλλιώς…\nΔεν πρέπει να θεωρούμε τυχαίο το γεγονός ότι η Βόρεια Ευρώπη έχει βρει έναν κοινό τρόπο επικοινωνίας.\nΕμείς στον Νότο μιλάμε σκωπτικά για τους Γερμανούς και τους συμμάχους τους, αλλά η πραγματικότητα είναι ότι πρόκειται για το μόνο κομμάτι της Ευρώπης που μπορεί να προχωρήσει.\nΜεταξύ της διάλυσης και της ανέφικτης συνέχισης αυτού του θρίλερ που εξελίσσεται σήμερα, φαίνεται να υπάρχει η λύση μιας μικρότερης Ευρώπης.\nΔεν πρόκειται για κάποια συνωμοσία, αλλά για σχέδιο επιβίωσης. Έτσι μπορούμε να εξηγήσουμε και την σκλήρυνση της στάσης των Γερμανών έναντι του Νότου.\nΟΙ Γερμανοί αντιλαμβάνονται ότι δεν έχουν την δύναμη να σηκώσουν όλο το βάρος. Θα πιέσουν, λοιπόν, για να κρατήσουν όσα περισσότερα μέλη μπορούν στο club, αλλά στην πορεία θα ξεφορτωθούν όσους δεν θα μπορούν να ακολουθήσουν.\nΠοια θα είναι η τύχη των μελών της «πρώτης φοράς Αριστερά»;\nΕξαρτάται από το αν καταφέρει η χώρα να παραμείνει στο άρμα των ισχυρών ή όχι.\nΟ Αλέξης Τσίπρας, ο Γιάνης Βαρουφάκης και οι συνεργάτες τους έχουν χρεωθεί την «άλλη επιλογή». Εκείνη του τρελού που κατεβαίνει με μεγάλη ταχύτητα την κατηφόρα με το πατίνι και «απειλεί» με σύγκρουση την σταθμευμένη νταλίκα στην γωνία.\nΗ Ιστορία και ο ελληνικός λαός τους έχουν ήδη χρεώσει την «διαπραγμάτευση». Οι ψηφοφόροι έχουν βρει ποιόν θα μαυρίσουν σε περίπτωση αποτυχίας.\nΕκείνο που ακόμη δεν έχουν βρει οι Έλληνες ψηφοφόροι και πολίτες είναι τι θα κάνουν οι ίδιοι για να αποφύγουμε το μοιραίο. Αν θέλουν, δηλαδή, να αλλάξει πραγματικά η χώρα ή αν ψάχνουν τον επόμενο αποδιοπομπαίο τράγο.\nΣε δέκα χρόνια είναι βέβαιο ότι θα έχουμε όλες τις απαντήσεις σε όλες τις ερωτήσεις!\nΤα ληγμένα του Τσακαλώτου!


Ο Τάσος Μπαρτζώκας εισηγητής του νέου αθλητικού νομοσχεδίου - Εφημερίδα ΛΑΟΣ Βέροια Ημαθίας\nΟ Τάσος Μπαρτζώκας εισηγητής του νέου αθλητικού νομοσχεδίου\nΣήμερα (Πέμπτη 10 Ιουνίου) ξεκινά η συζήτηση του νέου αθλητικού νομοσχεδίου, εισηγητής του οποίου είναι ο ημαθιώτης βουλευτής της Ν.Δ. Τάσος Μπαρτζώκας. Το νομοσχέδιο ρυθμίζει θέματα που μεταξύ άλλων αφορούν την αναδιάρθρωση των επαγγελματικών κατηγοριών ποδοσφαίρου, την λειτουργική ενίσχυση Εθνικού Οργανισμού Καταπολέμησης Ντόπινγκ και την αναμόρφωση θεσμικού πλαισίου προπονητών αθλημάτων.\nΣε ανάρτησή στον προσωπικό του λογαριασμό του στο fb ο Τάσος Μπαρτζώκας αναφέρει:\n«Με μεγάλη τιμή, αλλά κυρίως μεγάλη χαρά, θα εισηγηθώ στη Βουλή το νέο αθλητικό νομοσχέδιο, η επεξεργασία του οποίου ξεκινάει αύριο. Το νομοσχέδιο αναδιαρθρώνει τις επαγγελματικές κατηγορίες ποδοσφαίρου, βάζει τέλος στο άναρχο τοπίο της προπονητικής, ρυθμίζει θεσμικά και διοικητικά αθλητικά ζητήματα, προάγοντας τόσο τον επαγγελματικό όσο και τον ερασιτεχνικό αθλητισμό. Βήμα βήμα, όλη η αθλητική οικογένεια συναντιέται με το θεσμικό πλαίσιο που της αξίζει! Χαίρομαι ιδιαίτερα που συμβάλλω στην αθλητική μεταρρύθμιση!»


Τρί, 18/02/2020 - 12:12\nΝα αναλάβουν όλοι τις ευθύνες τους και να σταματήσουν να ρίχνουν τα πάντα στην ΚΟΠ κάλεσε όλους τους εμπλεκόμενους ο βοηθός γενικός γραμματέας της ΚΟΠ, Γιώργος Φαντάρος ο οποίος είχε τηλεφωνική παρέμβαση στην εκπομπή «Alpha Ενημέρωση».\nΓια τα όσα έχουν κυκλοφορήσει τις τελευταίες ώρες με το ισπανικό δημοσίευμα που εμπλέκει τρεις ομάδες σε στημένα παιχνίδια ο κ. Φαντάρος τόνισε πως δεν υπήρξε καμία ενημέρωση προς την ομοσπονδία από κανένα επίσημο φορέα. Ενώ παράλληλα, σημείωσε πως για τα εν λόγω παιχνίδια δεν υπάρχει κανένας κόκκινος φάκελος για ύποπτη στοιχηματική δραστηριότητα.\nΣτη συνέχεια σημείωσε πως οι εξελίξεις «τρέχουν» όμως καμία απόφαση για διακοπή του πρωταθλήματος δεν έχει ληφθεί από την ομοσπονδία αν και υπάρχει συνεχής επικοινωνία με την Αστυνομία αλλά και την UEFA.\nΣε ότι αφορά το κεφάλαιο της διαιτησίας ο κ. Φαντάρος είπε πως η ΚΟΠ κατάλαβε το πρόβλημα που υπάρχει και για αυτό προχώρησε στην πρόταση για διαγραφή συγκεκριμένου διαιτητή αλλά και στην κάθοδο ξένων διαιτητών.\nΓια τη διαγραφή του διαιτητή είπε πως η ΚΟΠ δεν τον καταδίκασε αφού δεν είναι δική της ευθύνη όμως κρίθηκε από τις επιδόσεις του πως δεν μπορεί να διευθύνει παιχνίδια της Ομοσπονδίας.


Επιστρέφει μια από τις πιο αγαπημένες ελληνικές σειρές στο Epsilon! Ο λόγος για την.. - ΤV ΝΕΑ - TV24-MAGAZINE\nΕπιστρέφει μια από τις πιο αγαπημένες ελληνικές σειρές στο Epsilon! Ο λόγος για την..\nΤV ΝΕΑ 23.03.2018 09:25\nΠαλιές αγαπημένες σειρές που έκλεισαν νωρίς τον κύκλο τους κάνουν ακόμα και σε επαναλήψεις πολύ υψηλά νούμερα!\nΑυτό, φαίνεται πως... κατάλαβε και η Άλκηστις Μαραγκουδάκη η οποία θέλει να φέρει αέρα ανανέωσης από τα παλιά στο Epsilon!\nΣύμφωνα, με το Mytv, στο Epsilon θέλουν την μυθοπλασία και ήδη έχουν μιλήσει με τον Αλέξανδρο Ρήγα για το «Τι ψυχή θα παραδώσεις μωρή» . Βέβαια, αντίστοιχη πρόταση έχει δεχτεί και ο Βασίλης Νεμέας, ο οποίος είναι ο δημιουργός των κωμικών σειρών «Αυθαίρετοι» και «Κάτι τρέχει με τους δίπλα». Ο ίδιος, αρνείται ότι έχουν γίνει επαφές, ωστόσο κάποιοι από τους ηθοποιούς έχουν ήδη δεχτεί προτάσεις για σίριαλ του!


Είσαι αισιόδοξος; Έχεις πιο υγιή καρδιά! - 13 January 2015 - Woman-Life\nΑρχική » 2015 » Ιανουάριος » 13 » Είσαι αισιόδοξος; Έχεις πιο υγιή καρδιά!\nΤο διάβασαν: 594 | Έγραψε: woman-life


Εκλογές ειρηνικές... - Ειδήσεις - νέα - Το Βήμα Online\nΈπειτα από δυόμισι χρόνια διαρκούς πάλης με τη χρεοκοπία, η χώρα οδεύει στις κάλπες. Στο διάστημα που πέρασε, μεσολάβησαν απίστευτα γεγονότα.Τα λάθη ήταν πρωτοφανή και τα βάρη που επωμίσθηκε ο ελληνικός λαός μοναδικά. Το οικονομικό μοντέλο της μεταπολίτευσης κατέρρευσε, η θέση της χώρας στην ευρωζώνη αμφισβητήθηκε, το πολιτικό σύστημα κλονίσθηκε και το ελληνικό όνειρο ευημερίας και προκοπής μετατράπηκε σε εφιάλτη. Ο ελληνικός λαός χρειάσθηκε να αποδεχθεί μοναδικές θυσίες προκειμένου να αποφευχθεί τεχνικά η χρεοκοπία, χωρίς ωστόσο να έχει απαλλαγεί από τον κίνδυνο μιας ολοκληρωτικής κατάρρευσης και αποχώρησης από την ευρωζώνη\n10 Απριλίου 2012, 23:42 Ενημερώθηκε: 11 Απριλίου 2012, 06:11\nΈπειτα από δυόμισι χρόνια διαρκούς πάλης με τη χρεοκοπία, η χώρα οδεύει στις κάλπες.\nΣτο διάστημα που πέρασε, μεσολάβησαν απίστευτα γεγονότα.Τα λάθη ήταν πρωτοφανή και τα βάρη που επωμίσθηκε ο ελληνικός λαός μοναδικά.\nΤο οικονομικό μοντέλο της μεταπολίτευσης κατέρρευσε, η θέση της χώρας στην ευρωζώνη αμφισβητήθηκε, το πολιτικό σύστημα κλονίσθηκε και το ελληνικό όνειρο ευημερίας και προκοπής μετατράπηκε σε εφιάλτη.\nΟ ελληνικός λαός χρειάσθηκε να αποδεχθεί μοναδικές θυσίες προκειμένου να αποφευχθεί τεχνικά η χρεοκοπία, χωρίς ωστόσο να έχει απαλλαγεί από τον κίνδυνο μιας ολοκληρωτικής κατάρρευσης και αποχώρησης από την ευρωζώνη.\nΠαρά τις πολλές προσπάθειες και τις ακόμη περισσότερες θυσίες η διάσωση δεν είναι εξασφαλισμένη και θα χρειασθεί μακρά προσπάθεια για να ξανάβρει η χώρα σταθερό δρόμο να βαδίσει.\nΓι’ αυτό και τώρα ο ελληνικός λαός είναι οργισμένος και αμφισβητεί τους πάντες και τα πάντα.\nΣ’ αυτό το οικονομικό, κοινωνικό και πολιτικό περιβάλλον προκηρύσσονται σήμερα εθνικές εκλογές.\nΤο κρισιμότερο στην παρούσα φάση είναι να διασφαλισθεί ειρηνικό και ήρεμο κλίμα στη σύντομη προεκλογική περίοδο.\nΟι πολίτες, τα κόμματα, όλοι οι εμπλεκόμενοι στις εκλογές οφείλουν κατευνασμό των παθών.\nΚαι οι άγιες μέρες του Πάσχα προσφέρουν ευκαιρία καταλλαγής.\nΑς την αξιοποιήσουν άπαντες και ας απομονώσουν όσους επιχειρήσουν να επιβάλλουν έκτροπα και σκηνικό πολέμου.


Ασφυκτικά περιθώρια για την υλοποίηση των προαπαιτούμενων\nΜε τρεις μήνες καθυστέρηση, η κυβέρνηση καλείται τώρα να υλοποιήσει έως τις 29 Σεπτεμβρίου ή το πολύ έως την Σύνοδο του Διεθνούς Νομισματικού Ταμείου (ΔΝΤ) όλα τα προαπαιτούμενα μέτρα για να μην αρχίσουν τα προβλήματα.\nΑπό τις 7 Οκτωβρίου έως τις 9 του μήνα όλοι οι εμπλεκόμενοι στο ελληνικό πρόγραμμα θα βρεθούν στην Ουάσιγκτον για τη Σύνοδο του ΔΝΤ, ενώ την επομένη (10 Οκτωβρίου) συνεδριάζει το Eurogroup. Εως τότε, θα πρέπει η Αθήνα να έχει κλείσει όλα τα προαπαιτούμενα μέτρα για να έχει αυξημένες πιθανότητες να περάσει τα επιχειρήματά της στις συζητήσεις που θα γίνουν πίσω από τις κλειστές πόρτες στην Ουάσιγκτον και στο Eurogroup για τη δεύτερη αξιολόγηση και το θέμα του ελληνικού χρέους. Συζητήσεις που θα καθορίσουν σε μεγάλο βαθμό τις εξελίξεις των επόμενων μηνών, καθώς και το εάν τελικά θα συμμετάσχει το ΔΝΤ στο ελληνικό πρόγραμμα ή όχι.\nΣτους κόλπους των δανειστών της χώρας επικρατεί αισιοδοξία ότι έως αυτές τις κρίσιμες διαβουλεύσεις, η κυβέρνηση θα έχει καταφέρει να ολοκληρώσει το σύνολο των προαπαιτούμενων μέτρων. Δηλαδή, θεωρούν ότι ακόμα κι αν χαθεί το ορόσημο της 29ς Σεπτεμβρίου (συνεδριάζει το Euroworking Group), η κυβέρνηση θα μπορέσει να υλοποιήσει τις δράσεις που πρέπει μέχρι τις 10 Οκτωβρίου.\nΣε διαφορετική περίπτωση, η ελληνική κυβέρνηση θα βρεθεί και πάλι «απολογούμενη» για αδικαιολόγητες καθυστερήσεις. Επίσης, όσοι δεν θέλουν να ανοίξουν τώρα τη συζήτηση για το χρέος (όπως για παράδειγμα η Γερμανία), ενδεχομένως να αξιοποιήσουν την καθυστέρηση της Αθήνας για να στείλουν σε μεταγενέστερο χρόνο τόσο τη δεύτερη αξιολόγηση, όσο και τη διαπραγμάτευση για το χρέος.\nΗ τρίτη αρνητική συνέπεια θα είναι να τεθεί σε κίνδυνο η υποδόση των 2,8 δις ευρώ, η οποία είναι διαθέσιμη έως τις 31 Οκτωβρίου. Αν μέχρι τότε η Αθήνα δεν έχει κάνει όσα της αναλογούν για να κλείσει η πρώτη αξιολόγηση, η υποδόση «χάνεται» και για να διατεθεί θα πρέπει να εγκριθεί και πάλι από τα κοινοβούλια της Ευρωζώνης που ακολουθούν τη σχετική διαδικασία (όπως το γερμανικό). Υπενθυμίζεται ότι τα 1,7 δις ευρώ από τα 2,8 δις ευρώ της υποδόσης είναι προγραμματισμένο να χρησιμοποιηθούν για την αποπληρωμή ληξιπρόθεσμων υποχρεώσεων του Δημοσίου.\nΜε αυτά τα δεδομένα το οικονομικό επιτελείο καλείται να «τρέξει» την ολοκλήρωση των περίπου μισών προαπαιτούμενων δράσεων που εκκρεμούν αυτή τη στιγμή. Πιθανόν τις επόμενες ημέρες να υπάρξουν τηλεδιασκέψεις μεταξύ των δύο πλευρών, ενώ αναμένεται και ένα πολυνομοσχέδιο που θα περιλαμβάνει όσες νομοθετικές πρωτοβουλίες απαιτούνται για να κλείσουν τα μέτρα.


ΕΠΙΚΟΥΡΟΣ ΙΤΕΑΣ: Cine Itea : "Ο ΕΠΙΦΑΝΗΣ ΠΟΛΙΤΗΣ"\nΠαρασκευή 26/1/2018 στις 9μμ\n«Ο επιφανής πολίτης» (Αργεντινή)\nΒραβείο καλύτερης Λατινοαμερικάνικης ταινίας (Ισπανικά βραβεία Goya)\nΒραβείο κοινού (Φεστιβάλ Θεσσαλονίκης)\nΒραβείο σεναρίου (Φεστιβάλ Τόκυο)\nΤο trailer με ελληνικούς υπότιτλους: https://www.youtube.com/watch?v=_br2kKHzR7Y&t=11s\nΜια ταινία για την τέχνη, τη διασημότητα και το φθόνο που βασιλεύει στις μικρές πόλεις με πολλά κωμικά στοιχεία και έναν εξαιρετικό Όσκαρ Μαρτίνεζ (Ιστορίες για αγρίους)\nΟ Αργεντίνος συγγραφέας Ντανιέλ Μαντοβάνι που ζει στην Ευρώπη εδώ και τριάντα χρόνια αγγίζει το αποκορύφωμα της καριέρας του κερδίζοντας το Νόμπελ Λογοτεχνίας. Τα πολυδιαβασμένα βιβλία του περιστρέφονται πάντα γύρω από τη ζωή στο Σάλας, το χωριό όπου γεννήθηκε και δεν έχει επισκεφθεί από τότε που ήταν νέος.\nΌλα θα αλλάξουν όταν δέχεται την πρόσκληση του δήμαρχου του Σάλας να επισκεφτεί τη γενέτειρά του προκειμένου να του απονεμηθεί μετάλλιο και να ανακηρυχτεί Επίτιμος Πολίτης. Ο Ντανιέλ οραματίζεται μια θριαμβευτική επιστροφή στον τόπο που γεννήθηκε, ένα ταξίδι για να ξαναβρεθεί με παλιούς φίλους και τοπία της νιότης του.\nΌταν φτάνει εκεί, ο Ντανιέλ θα διαπιστώσει σταδιακά ότι η σχέση του με τη γενέθλια γη και τους κατοίκους της δεν είναι ακριβώς αυτή που φαντάζεται. Η αρχική ζεστή υποδοχή της μικρής πόλης στον Επιφανή Πολίτη της θα εξαφανιστεί και παλιές αντιπαραθέσεις και μυστικά θα έρθουν στην επιφάνεια.\n«Είναι αστεία, συχνά ακαταμάχητη και μερικές φορές στο όριο ενός εφιάλτη που γίνεται πραγματικότητα. Είναι επίσης πιο πολύπλοκη από όλα αυτά και οι αμφιβολίες που σου προκαλεί κάνουν την ταινία «Ο Επιφανής Πολίτης» ένα δώρο. Μια απολαυστική αποκάλυψη. Ανακαλύψτε την χωρίς καθυστέρηση». Le Nouvel Observateur.\n«Εξαιρετικό σενάριο και ερμηνείες. Ξεκινώντας σαν μια σαρκαστική κωμωδία, Ο Επιφανής Πολίτης μεταμορφώνεται σε έναν σκοτεινό καφκικό μύθο». Les Inrocks\n«Ο Επιφανής Πολίτης απογειώνεται από την ερμηνεία του υπέροχου Όσκαρ Μαρτίνεζ, που εντυπωσιάζει ως ένας άνδρας που ψάχνει τη χαμένη του αθωότητα για να συνειδητοποιήσει τελικά ότι αυτή δεν υπήρξε ποτέ». Cine-vue\n«Μια πραγματική επιτυχία. Γεμάτη χιούμορ». Telerama\n«Μια θαρραλέα και αδίστακτη κωμωδία». Positif\n"Βραβείο ανδρικής ερμηνείας στη Βενετία και βραβείο κοινού στη Θεσσαλονίκη, για μια ταινία που παγιδεύει, με ένα σενάριο-κόσμημα και κυνικό χιούμορ, την αιώνια πάλη τέχνης και ζωής που θέλει και τις δύο πλευρές χαμένες". "Μια συναρπαστική, οξυδερκής και πολύ διασκεδαστική παρατήρηση της ανθρώπινης φύσης στα χειρότερα και στα καλύτερά της". Λ.Γαλανού Εφημερίδα των Συντακτών\n«Βραβευμένο στο περσινό Φεστιβάλ Βενετίας, το ευχάριστο, πικρό και σαρκαστικό φιλμ του σκηνοθετικού ντουέτου Ντουπρά - Κον εκτοξεύει εύστοχες παρατηρήσεις για την ουσία της τέχνης μέσα από τη ματιά ενός νομπελίστα συγγραφέα». Θ.Κουτσογιαννόπουλος Lifo\n«Μια ταινία που λέει αλήθειες χωρίς να κρύβεται πίσω από το δάχτυλό της, που δεν ωραιοποιεί καταστάσεις, που δεν υποκύπτει στον πειρασμό της νοσταλγίας, που ενδιαφέρεται για την αλήθεια των καταστάσεων και που κρύβει μια έκπληξη στο τέλος που μπορεί πραγματικά να σε ταρακουνήσει» Γ.Ζουμπουλάκης Το Βήμα\n«Μια σάτιρα του επαρχιωτισμού που είναι και μαύρη κωμωδία. Όσο για τις λεπτεπίλεπτες ερμηνευτικές αποχρώσεις του βραβευμένου στη Βενετία πρωταγωνιστή Οσκαρ Μαρτίνεζ, ό,τι και να πούμε θα είναι λίγο» Ρ.Εκσιέλ Έθνος


Αλμπέρ Καμύ: Τι είναι ένας επαναστατημένος άνθρωπος;\nΈνας άνθρωπος πού λέει όχι. Αρνιέται αλλά δεν παραιτείται: είναι ακόμα κι αυτός πού λέει ναι από την πρώτη του κίνηση. "Ένας σκλάβος πού σ' όλη του τη ζωή δεχόταν διαταγές ξαφνικά κρίνει μια νέα εντολή απαράδεκτη. Ποιο είναι το περιεχόμενο αυτού του «όχι»;\nΣημαίνει, λόγου χάρη, «ή υπόθεση τραβάει μακριά», «μέχρι εκεί και μη παρέκει», «το παρακάνετε» κι ακόμα «υπάρχει ένα όριο πού δε θα ξεπεράσετε». Με λίγα λόγια αυτό το όχι επιβεβαιώνει την παρουσία ενός ορίου.\nΞαναβρίσκουμε την ίδια ιδέα του ορίου στο αίσθημα του επαναστατημένου ότι ο άλλος υπερβάλλει, ότι απλώνει τα δικαιώματά του πέρα από κάποια σύνορα, όπου βρίσκουν αντιμέτωπο ένα άλλο δικαίωμα και περιορίζονται απ' αυτό. Έτσι το κίνημα εξέγερσης στηρίζεται ταυτόχρονα πάνω στην κατηγορηματική άρνηση μιας παραβίασης πού κρίνεται απαράδεκτη και την όχι πολύ ξεκάθαρη βεβαιότητα ενός σταθερού δικαιώματος ή σωστότερα την εντύπωση του επαναστατημένου ότι «Έχει το δικαίωμα να...».\nΉ εξέγερση δε γίνεται χωρίς το αίσθημα ότι, κάποιος και κάπου, Έχει δίκιο. Εδώ είναι πού ο επαναστατημένος σκλάβος λέει ταυτόχρονα και ναι και όχι. Επιβεβαιώνει ότι εκτός από το όριο υποψιάζεται πώς κάτι υπάρχει πού θέλει να διατηρήσει μέσα από το όριο.\nΑποδείχνει πεισματάρικα ότι υπάρχει μέσα του κάτι πού «αξίζει τον κόπο να...», πού ζητάει να το προσέξουν. Με κάποιο τρόπο, αντιμετωπίζει τη διαταγή πού τον καταπιέζει μ' Ένα είδος δικαιώματος να μην καταπιεστεί περισσότερο απ' όσο μπορεί ν' ανεχτεί. Μαζί με την αποστροφή για τον παρείσακτο, σε κάθε εξέγερση υπάρχει μια τέλεια, στιγμιαία εναρμόνιση του ανθρώπου μ' ένα μέρος του εαυτού του.\nΑυτόματα λοιπόν παρεμβαίνει μια κρίση αξίας πού τον εκθέτει σε χίλιους κινδύνους. Μέχρι τότε σώπαινε αφημένος στην απελπισία της παραδοχής μιας κατάστασης Έστω κι αν την Έκρινε άδικη.\nΣωπαίνοντας αφήνεις να πιστεύουν ότι δεν Έχεις ούτε κρίση ούτε επιθυμία για τίποτα και σε μερικές περιπτώσεις πραγματικά δεν επιθυμείς τίποτα. Ή απελπισία όπως και το παράλογο επιθυμεί και κρίνει τα πάντα γενικά και τίποτα ειδικά. Ή σιωπή την εκφράζει εύγλωττα. Αλλά όταν αρχίσει να μιλάει, ακόμα κι αν πει όχι, επιθυμεί και κρίνει.\nΌ επαναστατημένος με την ετυμολογική Έννοια αλλάζει στάση. Ήταν υποτακτικός κάτω από το μαστίγιο του αφέντη. Ξαφνικά παύει να είναι πειθήνιος, θέλει ν αντιτάξει κάτι πού προτιμάει σε κάτι πού δεν τού αρέσει. Κάθε αξία δε συνεπάγεται και επανάσταση, αλλά κάθε κίνημα εξέγερσης συνεπάγεται σιωπηλά μια αξία. Αλλά πρόκειται πάντα για αξία;\nΑπό το κίνημα εξέγερσης γεννιέται, έστω και συγκεχυμένα ή συνειδητοποίηση: ή αντίληψη πού ξεπροβάλλει ξαφνικά πώς μέσα στον άνθρωπο υπάρχει κάτι με το οποίο ο άνθρωπος μπορεί να ταυτιστεί Έστω και προσωρινά.\nΜέχρι τώρα αυτός ο συνταυτισμός δεν είχε γίνει αντιληπτός. Ό δούλος άντεχε όλες τις υπερβολικά άδικες πράξεις πριν από την εξέγερση. Συχνά μάλιστα είχε δεχτεί χωρίς ν' αντιδράσει διαταγές πιο καταπιεστικές από κείνη πού προκάλεσε την άρνησή του. Έκανε υπομονή, απωθώντας τες ίσως μέσα του αλλά μια και σώπαινε συνέχισε να δείχνει περισσότερο ενδιαφέρον για τα άμεσα συμφέροντά του παρά για τη συνειδητοποίηση των δικαιωμάτων του.\nΧάνοντας την υπομονή του, με την ανυπομονησία αρχίζει ένα κίνημα πού μπορεί να επεκταθεί σε κάθε τι πού αποδεχόταν μέχρι τότε. Αυτή η ορμή δρα σχεδόν πάντα αναδρομικά.\nΟ σκλάβος τη στιγμή που απορρίπτει την ταπεινωτική διαταγή του αφέντη του απορρίπτει και την ιδία την Ιδιότητα του σκλάβου. Το κίνημα εξέγερσης τον οδηγεί πιο πέρα από την απλή άρνηση. Ξεπερνά ακόμα και το όριο πού έθετε στον αντίπαλο του ζητώντας τώρα να τον μεταχειρίζονται σαν ίσο.\nΑυτό πού ήταν πρώτα μια ακαταμάχητη αντίσταση του ανθρώπου γίνεται τώρα ολόκληρος ο άνθρωπος πού ταυτίζεται αυτή και περιέχεται σ' αυτή. Το μέρος της προσωπικότητάς του πού επιθυμούσε να το σέβονται το θέτει πάνω από τ' άλλα και του δίνει προτεραιότητα απ' όλα τ' άλλα, ακόμα κι από τη ζωή.\nΓίνεται γι' αυτόν το υπέρτατο αγαθό. Ζώντας μέχρι τότε μέσα σ' Έναν κομφορμισμό, ό σκλάβος ρίχνεται απότομα «μια κι είναι Έτσι τα πράγματα. ..» στο όλα ή τίποτα.\nΗ συνείδηση προβάλλει στο φως μαζί με την εξέγερση. Διαπιστώνουμε όμως πώς είναι συνείδηση ενός όλου ακόμα αρκετά αδιαμόρφωτου και συνάμα ενός «τίποτα» πού προαγγέλλει τη δυνατότητα της θυσίας του ανθρώπου γι' αυτό το όλο.\nΌ επαναστάτης θέλει να είναι το πάν, να ταυτίζεται ολοκληρωτικά μ' αυτό το αγαθό πού συνειδητοποίησε ξαφνικά και πού επιθυμεί ν' αναγνωρίζεται και να γίνεται σεβαστό σα στοιχείο της προσωπικότητάς του, ή να είναι ένα τίποτα, δηλαδή να αποστερηθεί οριστικά τη δύναμη πού τον κυριαρχεί.\nΤέλος αποδέχεται την τελική πτώση πού είναι δ θάνατος, αν υποχρεωθεί να στερηθεί αυτό το αποκλειστικό ιερό δικαίωμα πού θα ονομάσει π.χ. Ελευθερία. Καλύτερα να πεθαίνει όρθιος παρά να ζει γονατιστός. Ή άξια, σύμφωνα με τούς καλούς συγγραφείς, «αντιπροσωπεύει τις πιο πολλές φορές ένα πέρασμα από το γεγονός στο δικαίωμα, από την επιθυμία στο επιθυμητό (με τη μεσολάβηση της κοινής επιθυμίας γενικά) .\nΤο πέρασμα στο δικαίωμα είναι Έκδηλο, όπως είδαμε, στην εξέγερση. Το ίδιο και το πέρασμα από το "θα έπρεπε να ήταν έτσι" στο «θέλω να είναι έτσι». Άλλα είναι ίσως πολύ περισσότερο Έκδηλη ή Έννοια της μετουσίωσης τού ατόμου σε κοινό αγαθό. Ή προβολή του «Όλα ή του Τίποτα» δείχνει πώς ή εξέγερση αντίθετα με την τρέχουσα γνώμη και παρ' όλο πού γεννιέται μέσα σ' ότι πιο ατομικό έχει ο άνθρωπος, αμφισβητεί την ίδια την Έννοια του ατόμου.\nΑν, πραγματικά, το άτομο δέχεται να πεθάνει και πεθαίνει όταν έρθει ή στιγμή μέσα στην εξέλιξη της εξέγερσης του, δείχνει μ' αυτό ότι θυσιάζεται για ένα αγαθό πού πιστεύει πώς ξεπερνά τα όρια του δικού του πεπρωμένου. "Αν προτιμά την πιθανότητα του θανάτου από την άρνηση του δικαιώματος πού υπερασπίζει είναι γιατί τοποθετεί αυτό το δικαίωμα πάνω από τον ίδιο του τον εαυτό.\nΔρα λοιπόν στο όνομα μιας αξίας πού δεν Έχει ακόμα ξεκαθαρίσει στο μυαλό του άλλα πού αισθάνεται τουλάχιστο πώς είναι κοινή για όλους τούς ανθρώπους. Βλέπουμε ότι ή επιβεβαίωση πού συνεπάγεται κάθε πράξη εξέγερσης εξελίσσεται σε κάτι πού ξεπερνά το άτομο αφού το βγάζει από την υποθετική μοναξιά του και του δίνει μια αφορμή δράσης.\nΕίναι όμως σημαντικό να σημειώσουμε ακόμα ότι αυτή ή αξία πού προϋπάρχει πριν από κάθε δράση βρίσκεται σε αντίφαση με καθαρά ιστορικές φιλοσοφίες, σύμφωνα με τις όποιες ή αξία καταχτιέται (αν καταχτιέται) όταν τελειώνει ή δράση. Ή ανάλυση της εξέγερσης οδηγεί τουλάχιστο στην υπόνοια ότι υπάρχει μια ανθρώπινη φύση όπως τη φαντάζονταν οι "Έλληνες και σ' αντίθεση με τ' αξιώματα της σύγχρονης σκέψης.\nΓιατί να επαναστατήσει κανείς αν δεν έχει μέσα του κάτι το σταθερό να προασπίσει; Ό σκλάβος δεν ξεσηκώνεται μόνο για τον εαυτό του, άλλα για όλες τις ανθρώπινες υπάρξεις, όταν κρίνει πώς με την υπάρχουσα τάξη κάτι μηδενίζεται μέσα του πού δεν ανήκει μόνο σ' αυτόν, άλλα είναι κοινός τόπος, όπου δόλοι οι άνθρωποι, ακόμα κι εκείνος πού τον προσβάλλει και τον καταπιέζει, μπορούν να βρουν μια κοινότητα.\nΗ μάχη των δύο ημισφαιρίων (του εγκεφάλου σου) (video)\nΗ δυσκολία πέρασε το ψυχολογικό τραύμα παραμένει\nΜαλβίνα: «Η αγάπη δεν είναι για τους αδύναμους»\nEdith Wharton: «Το να διαβάζεις καλά όμως είναι τέχνη..»


Eros Ramazzotti - Kiss Fm 98.0\nΤο πρώτο single είχε τίτλο “un Ad Amico”. Κυκλοφόρησε το 1982, αλλά δεν έτυχε ιδιαίτερα θερμής υποδοχής.\nΤο 1985, ο Ramazzotti έλαβε μέρος στο Φεστιβάλ Σαν Ρέμο για δεύτερη φορά, με το νέο του τραγούδι “Una storia importante” από το ντεμπούτο του άλμπουμ ”Cuori agitati”.\nΤο δεύτερο άλμπουμ ”Nuovi Εroi” κυκλοφόρησε το 1986 και του απέφερε δύο βραβεία Platinum, ενώ με την τρίτη εμφάνισή του στο Φεστιβάλ Σαν Ρέμο το 1986 κέρδισε την πρώτη θέση με τη σύνθεσή του “Adesso tu”.\nΤον Οκτώβριο του 1997, ο Eros κυκλοφόρησε το πρώτο του Greatest Hits άλμπουμ, το οποίο περιείχε δύο νέα τραγούδια καθώς και τα: “Musica è” (σε ντουέτο με τον Andrea Bocelli) και “Cose della vita – Can’t Stop Thinking of You” που ερμήνευσε σε ντουέτο με την Tina Turner. Η συγκεκριμένη συλλογή γνώρισε μεγάλη επιτυχία και σημείωσε πωλήσεις της τάξης των 1,2 εκατομμυρίων αντιτύπων μόνο κατά την πρώτη εβδομάδα κυκλοφορίας της.\nΤον ίδιο χρόνο, ο Ramazzotti βραβεύτηκε ως ”Καλύτερος Άνδρας Καλλιτέχνης” παραλαμβάνοντας το πρώτο του Εcho Music Award.\nΤο 1998, κυκλοφόρησε το live CD ”Eros Live”, άλμπουμ που πούλησε περισσότερα από 10 εκατομμύρια αντίτυπα σε όλο τον κόσμο.\nTagged as Eros Ramazzotti


H "ομάδα κρούσης" του Βενιζέλου – Anatropi News\nΡιζικές αλλαγές σε πρόσωπα και τρόπο λειτουργίας του ΠΑΣΟΚ προγραμματίζει ο Ευάγγελος Βενιζέλος μόλις αναλάβει την ηγεσία του κόμματος, ενώ σήμερα συνεδριάζει το Πολιτικό Συμβούλιο υπό την προεδρία του Γιώργου Παπανδρέου.\nΓια τη θέση του Γραμματέα του Εθνικού Συμβουλίου ο κ. Ε. Βενιζέλος φέρεται να προορίζει τον βουλευτή Α’ Αθηνών Νάσο Αλευρά, πρόσωπο χωρίς αντιπάθειες και συναινετικό, αλλά με βαθιά εκσυγχρονιστική αντίληψη.\nΦαβορί για τη θέση του εκπροσώπου τύπου είναι ο βουλευτής Μαγνησίας Κώστας Καρτάλης,…\nενώ σε περίπτωση που χρησιμοποιηθεί σε άλλη κορυφαία θέση, ως αουτσάιντερ ακούγονται τα ονόματα των Οδυσσέα Κωνσταντινόπουλου και Νίκου Ανδρουλάκη.\nΠρώτος στόχος του Ε. Βενιζέλου θα είναι η συσπείρωση του ΠΑΣΟΚ και για το λόγο αυτό στη νέα ηγετική ομάδα θα χρησιμοποιήσει όλα τα λεγόμενα κορυφαία στελέχη της γενιάς του, καθώς και τα νυν στελέχη της ομάδας του, όπως π.χ. η Τόνια Αντωνίου, ο Πάρις Κουκουλόπουλος, ο Νίκος Σαλαγιάννης, η Συλβάνα Ράπτη, ο Κώστας Ασκούνης και ο Νίκος Ανδρουλάκης.\nΚαι ενώ από αύριο ο Ε. Βενιζέλος ξεκινά κύκλο επαφών με κορυφαία στελέχη και ο Χρήστος Παπουτσής ανακοίνωσε και επισήμως χθες την υποψηφιότητά του, το μεσημέρι σήμερα συνεδριάζει το Πολιτικό Συμβούλιο του κόμματος, προκειμένου να καθορίσει τις τελευταίες λεπτομέρειες για την εκλογή νέου Προέδρου. Υπενθυμίζεται ότι την ερχόμενη Παρασκευή και Σάββατο, 9 και 10 Μαρτίου, θα διεξαχθεί η Πανελλαδική Συνδιάσκεψη του κόμματος.\nΔημόσιος οδυρμός επειδή της έκοψαν την εκπομπή!


** 3 BEDROOM PENTHOUSE IN TIMES SQUARE NYC, ΝΈΑ ΥΌΡΚΗ **\nΤο 3 Bedroom Penthouse In Times Square Nyc προσφέρει ωραία καταλύματα στη Νέα Υόρκη.\nΒρίσκεται ακριβώς απέναντι από Park Avenue Armory, Strawberry Fields και High Line, μόλις 350 μέτρα από το σταθμό του μετρό 42nd Street – Port Authority Bus Terminal. Η απόσταση ανάμεσα στο κέντρο της Νέας Υόρκης και το ξενοδοχείο είναι 6 χλμ.\nΌλα τα δωμάτια στο 3 Bedroom Penthouse In Times Square Nyc διαθέτουν εξοπλισμό σιδερώματος και θέρμανση.\nΤο ξενοδοχείο είναι 15-λεπτά με τα πόδια από το σταθμό Σταθμός Penn του τρένου. Σε μικρή απόσταση οδικώς θα βρείτε το La Guardia αεροδρόμιο.\n3 Bedroom Penthouse In Times Square Nyc, Ηνωμένες Πολιτείες της Αμερικής\nDays Hotel Broadway Hotel Pennsylvania Chelsea Star Hotel New York Plaza Hotel New York The Wellington Hotel New York Knickerbocker Mave Hotel New York Paramount Hotel New York Astor On The Park Hotel New York Hudson Hotel New York Grand Hyatt New York The Mark Belle Claire Morgans Hotel New York Lexington Hotel 91 New York Avalon Hotel Νέα Υόρκη Hampton Inn Manhattan Grand Central Νέα Υόρκη Greenpoint Ymca Ξενοδοχείο Νέα Υόρκη Nh New York Jolly Madison Towers Ξενοδοχείο Residence Inn New York The Bronx At Metro Center Atrium King And Grove Williamsburg Chez Signature Ξενοδοχείο Νέα Υόρκη Linden Motor Inn Νέα Υόρκη Courtyard New York Jfk Airport Ξενοδοχείο Crowne Plaza Hy36 Midtown Manhattan Ξενοδοχείο Νέα Υόρκη Hilton Garden Inn Nyc Financial Center/manhattan Downtown Hampton Inn Manhattan-Soho Νέα Υόρκη